
E PROME YELLOW-SHOULDERED AMAZON TA TUMA 
SU VUELO LIBER DEN NATURALESA DI ARUBA 


CU CAMBIO DI AÑA 
EAGLE LNG TAMBE A 
PASA PA HISTORIA 


REALIDAD OF CAMPAÑA POLITICO? 
GOBIERNO CU COMISION 
PA EVALUA PA REFINERIA 
BIRA UN “UP-GRADER” 


MINISTER URSELL ARENDS: 


1000 MATA NATIVO 
A WORDO PLANTA 

D 
ia 9 di December ultimo, esta na 2023, ta cumpli dos aña 
di loke Gabinete Wever Croes II, a yama un acto histori- 
co, ora cu a firma un NDO, esta un asina yama “Non Disclo- 
sure Agreement” cu e compania di Eagle LNG relaciona cu 
entrega di gas na WEB Aruba NV. 


Awor ta resulta cu tur e fanfaria cu a ser crea pa e contract 
cu Eagle LNG Gas, lo conduci na nada finalmente y a cu di 
tur MOU cu Gobierno a firma cu Eagle LNG pero tambe cu 
e.o. Quantum Oil and Gas Company, awor ta resulta cu no tin 
ningun acuerdo concreto firma cu Eagle LNG pa loke ta uzo 
di tereno di e refineria di San Nicolas pa loke ta ehecucion 
di e proyecto di gas cu tanto Gabinete Wever Croes II a haci 
pa cu esaki. 


AWEMainta tambe a ser sigura cu pa loke ta e participacion di 
‘Quantum Oil and Gas Company’ esaki ya no ta den”picture” 
mas y e compania for di 2022 a dicidi di no sigui cu loke 
anteriormente a ser participa. 
Aki por corda cu gobierno di Aruba a informa cu mientras 
cu Eagle LNG lo atende cu e asunto di provee gas pa WEB 
Aruba NV, e compania Quantum Oil and Gas lo keda encarga 
pa loke ta posibel reapertura di e refineria algo cu a mustra 
hopi positivo inicialmente. 
Gobierno a informa cu Quantum a participa di lo tin inten- 
cion di inverti e suma di $3.5 biyon den e proyecto di reap- 
ertura di e refineria loke tabata mustra factibel mirando cu 
Quantum tabatin cooperacion di companianan manera KBR, 
McDermott, Honeywell, Cisco Systems and Chem-energy 
kendenan tabata partner comercial caba cu e compania. 


For di 2022 pa un motibo cu ainda no ta conoci, Quantum 


lo a dicidi di bula for di e proyecto di refineria di San Nicolas 
sin cu nunca a duna splicacion algun cual lo por tabata e 
motibo pa e decision aki. 
Awor Minister Glenbert Croes y su gobierno ta bolbe papia 
di “otro plan” cu lo ta den consideracion pa habri parti di e 
refineria na San Nicolas cual plan lo ta den e fase inicial di 
“estudio.” 


Minister di Energia tambe a bin ta solicitando pa e compania 
Eagle LNG wordo involucra den e proceso di eventual aper- 
tura di e refineria mustrando cu a pesar cu e acuerdo ta ser 
protegi pa un NDA, cu e compania aki lo por participa den 
cualkier desaroyo di gas riba tereno di e refineria. 
Ultimo reunion cu a gobierno a tene cu Eagle LNG tabata 18 
di Juni na Florida caminda Minister Presidente Evelyn Wever 
Croes a bishita Jaxport na Florida y a reunion cu Hunta 
di Directornan di Jaxport, cual compania tambe tin Eagle 
LNG como “partner” pero no a papia ningun momento riba 
asunto di gas pero mas tanto riba acuerdo di cooperacion 
cu Jaxport pa asuntonan comercial cu Aruba. 


Cu cambio di aña Eagle LNG 
tambe a pasa pa historia 


U 
n caso sumamente tristo a sosode net prome cu cambio 
di aña caminda un excelente studiante di Aruba, a dicidi 
di bandona e bida aki durante cu e tabata cu vacacion cu su 
famia na Italia. 


AWEMainta por a compronde cu tabata un situacion suma- 
mente tristo caminda cu a surgi un problema den su relacion 
cu su comprometida kende lo a dicidi di termina cu e rela- 
cion cu e hoben di Aruba. 


E studiante kende tabata den un hotel na Italia riba e di 
cinco piso, a haya su mes confronta c’un situacion mental 
contra cual e lo no a mira otro solucion di bula for di balcon 
di e hotel enfrentando morto na final. 


Un parti hopi tristo di e drama familiar aki tabata e hecho 
cu su tata a haci tur esfuerso pa gara su yiu tene pero no 
tabatin un grip solido riba su yiu y dado momento el a pres- 
encia su yiu cay abou y fayece na e sitio mes. 


Excelente studiante Arubiano a pone fin na su bida 

D 
ia 2 di Mei venidero, lo cumpli 4 aña cu Prome Minister Evelyn 
Wever Croes, a firma e documento pa libra e compania CIT- 


GO di tur responsabilidad pa cu e refineria na San Nicolas. Cua- 
ter aña cu a priminti pueblo di San Nicolas un serie di promesa 
nobo, entre otro cu lo bay huur e tankinan cu tin na San Nicolas 
cu lo produci un entrada di 4 pa 5 miyon pa luna, cu ta casi 60 
miyon pa aña. 


Fuera di huur e tankinan aki, Premier Wever Croes a declara e 
anochi cu el a firma e acuerdo cu pa core cu CITGO, cu su gobi- 
erno lo traha riba un proyecto ainda mas importante, cu ta reap- 


ertura di e refineria of di un otro tipo di industria y cu lo tuma tur 
tempo den un forma transparente y den consulta. 


Na mes momento e prome mandatario a mustra e tempo ey cu no 
tabata e miho tempo pa e industria petrolero pero esaki lo no bira 


un obstaculo pa sigui cu e plan pa logra reapertura di e refineria 
“pronto,.” 


Segun Evelyn Wever Croes: “Esaki naturalmente ta duna mi satis- 
faccion grandi, contento y orguyoso cu porfin awo si e refineria di 


Aruba ta bek den man di pueblo di Aruba.” 
Casi cuater aña despues ta bolbe cuminsa plama ‘promesa’ cu 
Minister Glenbert Croes, a mustra di lo instala un comision pa 
studia si por habri e refineria atrobe, despues di a laga henter e 
instalacion para putri pa tres aña y 8 luna den e salpeter aya na 
San Nicolas. 


AWEMainta a ricibi informacion cu Minister Croes lo a solicita e 


comision pa haci un estudio pa habri e refineria di San Nicolas 
pero den un escala chikito, caminda lo bay concentra mas tanto 


di converti e refineria den un “up-grader” cu lo bay procesa 
“heavy and crude oil.” 
Esaki e refineria lo bay importa for di Venezuela pa wordo procesa 
na San Nicolas pa despues manda esaki bek pa Venezuela pa 
eynan termina cu e proceso di produci demas productonan 


petrolero manera jet-fuel, gasolin, kerosin, diesel y otro produc- 
tonan adicional. 


Segun informacion cu AWEMainta a ricibi RdA cu na pa algun aña 


caba no tin entrada despues cu CITGO a bandona e refineria, e 
lo por tuma alrededor di 400 persona den servicio pa eventual- 
mente pone e refineria den operacion y si logra cu e ‘up-grader’ 
esaki lo nifica cu e refineria lo por produci 250 mil bari pa dia na 
un prijs di 30 dollar pa bari. 


MAL ESTADO 
Sinembargo e hecho cu gabinete Wever Croes I y II a neglisha 
e refineria por completo pa casi shete aña caba, a pone cu e 
refineria di San Nicolas ta den mal estado of miho bisa den un 


estado deplorabel. 


Sinembargo hopi ta mira e eventual “intencion” di gobierno pa 
bolbe priminti apertura di e refineria, como otro “promocion 
politico” pa e proximo campaña electoral di 2025, lubidando por 
completo cu ta mesun Prome Minister Wever Croes y su primo 


Minister Glenbert Croes, a sigura para dilanti porta di e refineria 
cu nan lo habri e refineria di San Nicolas bek pero nunca a cumpli. 


Realidad of campaña politico? 


Gobierno cu comision pa evalua pa refineria bira un “up-grader” 


F 
or di momento cu Gabinete Wever Croes a firma e acuerdo pa 
absolve e compania petrolero Mericano CITGO di tur respon- 
sabilidad pa cu e contract cu a ser firma cu gabinete Mike Eman 


den pasado, nunca mas gobierno a duna un splicacion husto na 
pueblo. 
 Den pueblo ta biba e sentimento relaciona cu exoneracion di 320 
miyon dollar di CITGO, mester a ser cuestiona y aclaria ya cu ainda 


gobierno no a splica of hustifica si a cobra e compania Mericano, 
e suma di placa aki stipula den e contract, pa incumplimento si 
dado caso e no logra na cumpli cu reapertura di e refineria. 
Tin cosnan cu ta mustra dudoso, ya cu kico cu lo pasa awor cu e 
refineria, e suma aki lo por a yuda pa financia un posibel reaper- 


tura di e refineria cu sin duda lo a yuda na desaroyo economico di 
San Nicolas, cual bario a ser lubida por completo bou di maneho 


di e actual gobierno. 


Ta lanta e pregunta tambe di con Parlamento no ta duna e asunto 


aki mas atencion den nomber di pueblo y como representantenan 
di pueblo ya e pasividad cu tin den Parlamento, ta confirma cu 
gobierno por haci loke cu e kier, ki ora cu e kier y con cu e kier. 
Un situacion asina serio ta rekeri seriedad di tur 21 parlamen- 
tario pero ya ta conoci cu e 11 miembronan cu ta sostene e 
coalicion di RAIZ y MEP ta completamente domina y den servicio 


di gobierno na luga di cumpli cu nan responsabilidad di supervisa 
maneho di gobierno. 
Tambe tin cu cuestiona oposicion ya cu for di e sector aki tampoco 
ta papia riba tur e situacionnan dudoso aki cu a bin ta tumando 


luga pero di otro banda cu e actual Presidente di Parlamento, no 
por spera mucho cooperacion tampoco pa oposicion por funciona 
manera mester ta. 
E institucion cu yama Parlamento, cu mester para pa interes di 
pueblo, cu mester sirbi y defende interes di pueblo na prome 


luga, ta totalmente secuestra ya cu pa falta di caracter, pa falta di 
curashi di e grupo di 11 aki, simplemente gobierno por haci loke 


cu e kier na tur momento. 


Mester aclaria y splica riba 
320 miyon dollar di CITGO 

F 
undacion Parke Nacional Aruba (FPNA) ta anuncia e reintroduccion di e 
parha extincto yellow-shouldered amazon, localmente conoci pa e Lora, 
bek den naturalesa di Aruba. For di e 25 Lora sobreviviente cu a wordo trafica 
ilegalmente via lama pa Aruba hunto cu otro bestianan na 2022, e prome 9 
Lora a ser laga liber den Aruba su naturalesa den Parke Nacional Arikok como 
parti di Fundacion Parke Nacional Aruba su plan di reintroduccion. FPNA lo 
laga e resto di e Lora bula bay na dos diferente ocacion den e proximo 2 si- 
mannan. E reintroduccion di e Lora ta parti di FPNA su “Species Conservation 
& Reintroduction Program” cu tin como meta pa establece un populacion cu 
por sostene nan mes na Aruba pa e proximo decadanan. 


Pakico e Lora a desaparece na Aruba? 
E Lora (Amazona barbadensis) ta localmente un especie extermina na Aruba 
for di aña 1947, pero semper a keda cu un luga significante den e herencia 
ecologico y cultural di Aruba y den e curason di e comunidad. E Lora ta conoci 
pa ta hopi social y inteligente y e temponan aya, localnan por a gosa di mira 
nan bula den naturalesa di Aruba te ora cu nan a bira extincto. Populacion di 
e Lora ta existi na areanan isola na Boneiro y Corsou, como tambe na algun 
partinan nort di Venezuela y islanan di Margarita y La Blanquilla. E Lora a 
wordo evalua pa ta riba e “IUCN Red List of Threatened Species” na aña 2021 
pero ta estima cu e populacion den naturalesa actual ta menos cu 10,000. Pa 
Aruba specificamente, e Lora ta protegi pa ley bou Ordenansa di Naturalesa, 
(AB 1995 no. 2, Art. 4 /AB 2017 no. 48). 


Tin hopi menasanan pa e poblacionnan di Lora y mayoria di e menasanan aki ta 
di origen humano (Birdlife International 2017, Silvius 1991). Pa Aruba partic- 
ularmente, e extincion di e Lora ta debi na jaagmento ilegal pa bendemento 
como mascota, y matamento di e lora pa motibo cu e ta wordo considera un 
plaga pa agricultura (Voous 1983). Fuera di e menasa di origen humano,otro 
menasanan local serio ta especienan manera pushi y djaca. Contrario di 
creencia popular, e Boa no ta e causa principal pa e desaparicion di e Lora 
na Aruba door cu e Boa solamente a wordo ‘introduci’ riba e isla den añanan 
1990. E Boa no ta considera e menasa di mas grandi pa motibo cu nan tin limi- 
tacion den cuanto nan por come compara cu otro bestianan ‘sanger cayente’ 
y tambe investigacion ta mustra cu mas y mas e Boa ta ser encontra den 
areanan urbano compara cu den naturalesa. Un otro menasa cu a contribui 
n’e extinction di e Lora ta e desaparecion di nan habitat causa door di rosa- 
mento pa desaroyo. 


Pakico e reintroduccion di e Lora ta importante? 
E Lora tin un funcion ecologico importante, particularmente den distribui- 
mento di simia den nos naturalesa, contribuyendo na engrandecemento di 
nos flora y fauna cu na nan turno, ta sostene un esencia mas amplio di e bida 
salvahe. P’esey, e reintroduccion di e Lora no ta solamente importante pero 
tambe necesario pa asina habitatnan local por beneficia di dje, pa engrandece 
biodiversidad, y contribui na e salud general di e sistema ecologico di Aruba. 
FPNA su meta ta pa establece un populacion cu por sostene su mes y asina 
restaura e populacion salvahe di Lora pa futuro generacionnan. 


Ta importante pa tene cuenta cu e reintroduccion di e 25 Lora e aña aki ta 
solamente e comienso y lo rekeri suplementacion anual pa asina e populacion 
salvahe por en berdad sostene su mes. Na e momentonan aki, e Lora tin 1 aña 
y mey y por solamente cuminsa reproduci ora cu nan tin aproximadamente 7 
aña. Esey kiermen cu e lo tuma decadanan prome cu Aruba por wak un popu- 
lacion cu ta sostene su mes – pero mester cuminsa un caminda. 


Con pa mitiga e menasanan riba e populacion di Lora? 
Pa alcansa e meta di tin un populacion cu ta sostene su mes na Aruba, FPNA 
lo ta tumando e accion di conservacion necesario cu ta inclui haci investiga- 
cionnan cientifico, monitoria, campañanan di conscientisacion, crea materi- 
alnan di educacion y envolvi e comunidad di Aruba, mientras ta keda boga y 


pusha pa desaroyo di maneho y implementacion pa asina proteha e Lora y otro 
parhanan nativo. 


Pa mitiga e menasanan causa pa accionnan humano, FPNA a cuminsa cu un 
campaña di conscientisacion nacional pa educa e comunidad di Aruba riba e 
importancia di proteha e Lora. Tambe FPNA lo ta desaroyando materialnan di 
educacion cu lo wordo comparti cu e comunidad di Aruba en special e scolnan. 
Como parti di e reintroduccion, FPNA lo sigui cu su esfuersonan pa provee e 
Lora cu un habitat adecua y proteha y pa cu esey FPNA na e mesun momento 
ta trahando riba otro accionnan di conservacion manera FPNA su programa di 
‘Mehoracion di Biodiversidad di Flora pa un Clima Resiliente’ unda cu matanan 
nativo lo wordo uza pa haci restauracion di habitat, incluyendo matanan cu ta 
sirbi como cuminda pa e Lora. FPNA tambe ta duplicando su esfuersonan pa 
cuminsa promove hardin cu ta inclui naturalesa nativo na personanan cu tin 
un hardin na nan cas. 


E Boa, ta un especie no nativo na Aruba y ta keda un menasa cu ta imposibel 
pa elimina door di nan populacion enorme na Aruba y nan abilidad di repro- 
duci exitosamente. Pero cu esey, tambe investigacion a demostra cu e Boa 
ya no ta reproduci den areanan di naturalesa protegi y mas bien ta reproduci 
den areanan urbano cu tin hopi mas disponibilidad di cuminda pa nan. FPNA 
lo continua cu su accionnan di maneho pa cu especienan invasivo y lo elimina 
cualkier Boa cu ser encontra den areanan di naturalesa protegi y sigur den 
areanan unda cu e Lora a wordo laga liber pa asina purba reduci e impacto 
riba e Lora. 


Con Aruba por yuda? 
Ta tuma un comunidad completo pa haci conservacion di naturalesa, y pa 
hacie bon mester tuma su tempo y ta rekeri e colaboracion di Aruba completo. 


FPNA kier pidi cada residente di Aruba of persona cu ta di bishita na Aruba pa 
yuda monitoria e Lora cu ta marca y mantene wowo y horea habri y raporta 
si mira e Lora via WhatsApp na FPNA su Wildlife Hotline na +297 592 4476 
of manda un e-mail na info@arubanationalpark.org. Si mira e Lora, por fabor 
duna FPNA informacion di unda a mira e Lora incluyendo un GPS location of 
den cua vecindario e Lora a ser mira y cuanto Lora. Corda respeta e Lora, 
mantene distancia y mantene pushi of cacho na un distancia di e Lora, no cria 
y tampoco no purba di captura e Lora – esaki lo viola e ley cu ta proteha e 
especie di parha. 


FPNA hunto cu partner y boluntarionan lo monitoria e Lora activamente y ta 
balora cualkier ayudo di e comunidad pa cu esaki. 


Un danki enorme ta bay na tur empleado di Fundacion Parke Nacional Aruba cu 
a yuda cu preparacion p’e reintroduccion, y tambe un danki na tur partnernan 
local y partnernan internacional World Parrot Trust y Stichting Vogelpark 
AviFauna pa a bin Aruba y sostene e team riba e dia importante y emocio- 
nante aki. 


E prome Yellow-Shouldered 
Amazon ta tuma su vuelo 
liber den naturalesa di Aruba 

Supervisor Life 
to lead the Life department team and its 
day-to-day-operations. 


Guardian Group Fatum Aruba 
is looking for a 


For more information and 
direct online application. 
Or visit www.myguardiangroup.com 
and click on the ‘careers’ tab 
to apply. 


Join our team! 


live easy 


P 
a medio di e columna aki, cu te prome pa 
2024, nos kier desea pueblo di Aruba,  
pero tambe na tur esnan di habla Papiamento, 
un aña yen di salud, prosperidad, benediction 
y amor. Cu tur boso deseonan keda cumpli. 


E 
aña aki, ta aña di eleccion, sigur na como 
60 pais rond mundo. Lesando e nomber di 
e paisnan aki, nos no ta mira nomber di Aruba 
menciona. E paisnan mas cerca di nos cu tin 
eleccion y cu ta yamativo pa nos ta e.o. Vene- 
zuela cu a priminti di tin un eleccion liber. Esey 
ta pa wak ainda. Eleccion tin tambe na Merca, 
unda Joe Bidden (Democrat) kier bay pa un re- 
eleccion, maske hopi di su hendenan ta kere, 
miho e no participa y laga un persona mas ho- 
ben participa. Te awor su contrincante mas 
fuerte ta Donald Trump (Republicano), kende 
tin Resistencia den su propio Partido, pero cu 
na algun estado, a dicidi caba di no por par- 
ticipa. Pero el a apela pa finalmente Corte  Su- 
premo dicidi si e ta bay of no. Pero encues- 
tanan te awor ta mustra cu Donald Trump por 
bira Presidente atrobe, derotando Joe Bidden. 


N 
a Aruba, manera menciona, no tin elecci- 
on, sino te otro aña, si e actual Gabinete 
Wever Croes II cumpli cu su period. Hopi ta 
kere cu e propio Prome Minister Evelyn Wev- 
er-Croes lo ranca e plug mas memey di aña. Y 
asina convoca eleccion e aña aki ainda. 


S 
i analisa discurso nacional di Prome Minis- 
ter Wever-Croes, por conclui cu e ta prepa- 
rando caba pa un eleccion nobo. Sigur ora cu 
el a califica aña 2024 como Aña di Stabilidad.  
Cu su Gobierno a cumpli cu su programa y 
falta ainda algun inversion pa haci. 


D 
en cuadro di eleccion mes, Minister Glen- 
bert Croes a haci un cantidad di promesa 
a firma cantidad di MOU, sin cumpli cu ningun 
di nan y awor a pidi algun experto, pa studia e 
posibilidad pa habri tog e refineria, cu ta bas- 


DI TODO UN POCO PA 
REFLEXIONA 


tante deteriora. Proximamente e lo haya un presentacion cu por UP-Grade 
e refineria pa procesa crudo Venezolano, refin’e, export’e bek pa Venezu- 
ela y asina manda pa exterior. Cu e proceso aki, e ta factibel pa pone e re- 
fineria den operacion, y asina Refineria di Aruba, cu te awor no ta produci 
ningun dividend, por bay general tog un bon entrada pa pais Aruba. 


P 
ero te mesun Glenbert Croes aki durante tratamento di Presupuesto 
2024, a anuncia di lo sostene su colega Danqui Oduber, pa studia e po- 
sibilidad di converti e haf di San Nicolas den un haf di crucero. Bo ta pun- 
tra bo mes, “ta kico e hendenan aki kier porfin?” Nan ta completamente 
bruha. 
P.e. ta resulta cu e MOU firma cu Eagle LNG, no ta ni firma cu RDA. Proyecto 
aki ta para y ta condena pa fracasa. Quatum Oil & Gas, ya no ta den wega. 


Continuacion na pagina 6 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


M 
inister Glenbert Croes n’e ultimo aumento di prijs di 
awa y coriente a laga sa cu esaki ta temporal, sigur pa 
un 3 luna. Awor cu prijs di crudo ta sigui baha, te ainda Go- 
bierno no kier alivia e peso aki di pueblo. Por ta warda net 
den porta di eleccion, pa haci campana, cu e Gobierno aki si 
a sa di baha prijs di awa y coriente. 


S 
egun Diario, e pelicula di cinema, cu lo sali na maart 
2024, esta “Invasie” di Dutch Filmworks ta un menasa 
pa nos turismo. E realidad ta cu e scenario presenta den e 
pelicula ta uno ficticio, e no ta realistico. E problema ta cu e 
tendencia di e articulo ta hopi alarmista y na mes momen- 
to ta purba proteha e Baca Sagrado, esta turismo. No ta un 
invasion t’e peliger mas grandi, sino e sobredesaroyo, esta 
“overdevelopment” di turismo, di cual ya hopi timeshare 
owners a cuminsa reclama ta cabando cu turismo na Aru- 
ba. Manera Bon Dia Aruba a publica citando un online forum 
di timeshare owners kehando di principalmente IberoStar 
den construccion cual hotel lo tambe uza Eagle Beach pa su 
huespednan. 


Y 
riba dje atrobe tambe ta haci mencion di holo stinki di 
planta di purificacion di awa RWZI. Pues e menasa mas 
grandi pa nos turismo ta “overdevelopment, overpricing, 
falta di mantencion di sistema di riool, carretera, maneho di 
sushi y BBO na frontera. 
Papiando di e holo stinki di Bubali Plas, reciente un hotel 
den vecindario a entama un caso contra di Gobierno y a sa 
di gana esaki. Gobierno tin cu paga dicho hotel, Amsterdam 
Manor un cuantioso placa na daño y perhuicio. 
Awor un periodista tapa ta sconde e berdadero menasanan 


existente pa bin gaña baca cu e peliger ficticio. “Wiens brood 
men eet, diens woord men spreekt”. 


D 
i acuerdo cu un publicacion di CNN Travel, nan a scoge 
e 50 miho restaurantnan di mundo. P.e. mencion ta ser 
haci cu Peru su capital, Lima te Capital Gastronomico di 
Mundo. Otro pais cu ta ser menciona ta Spaña y e ciudad- 
nan menciona ta Madrid y Barcelona. 


Otro paisnan cu ta destaca na Europa ta Italia y Francia y 
ultimo di Europa ta Inglatera. Na Asia, e ciudad pa tene na 
cuenta ta Bangkok. Na Merca, New York ta ser menciona como 
un di miho ciudadnan den e Top 50 restaurantnan. Esakinan 
ta procedente di 24 pais rond mundo. Lamentablemente no 
tin mencion di ningun restaurant di Caribe den e Top 50 aki. 


T 
a un lastima cu tin hende ta midi e cantidad di klapchi 
tira na cambio di e aña, con bon economia di Aruba ta. 
Si midi unda a tira mas klapchi ta rondona di Tanki Leen- 
dert, Tank Flip y bisindario. Unda menos klapchi a ser tira 
tabata na San Nicolas. Esaki ta bisa bo algo? Si mira canto 
kerstboom a ser bendi, ta masha hopi a resta, ta nifica cu 
economia di Aruba ta malo? Abo husga pa bo mes, pero no 
laga voceronan di Gobierno gañ abo, si analisa e cantidad di 
vuurwerk tira, cu economia di Aruba ta bon. 


B 
olbiendo na caso di Bubali Plas, cu manera Parlamento 
a vota di acuerdo, cu su maneho lo wordo pasa pa Utili- 
ties.  Te awe nada y ningun hende ta mira cu tin un solucion 
a corto plazo. Pero nos turistanan y nos propio hendenan tin 
cu sigui soporta e mal holo, cu lo t’e daño grandi pa Aruba. 


P 
a no papia mes di con sushi Aruba ta. Si mira nos playan- 
an durante ultimo dianan di fiesta, no tin ningun instan- 
cia pa recoge tur sushedad cu tin. Y e.o. pa colmo na Eagle 
Beach, cu a keda nombra como un di e beach mas blanco y 
bunita den Caribe. Si no bin solucion, Aruba lo bai down hill 
cu su turismo. 


Continuacion di pagina 5 

JOB FAIR 


Iberostar Grand Aruba conhunto cu 
Departamento di Progreso Laboral (DPL) ta organisando un JOB FAIR. 


Fecha: Januari 11 & 12, 2024 
Ora: 9:00AM – 3:00PM 
Luga: Departamento di Progreso Laboral (DPL) Oranjestad Engelandstraat 33, Oranjestad 


E hotel ta comprometi pa brinda miembronan di nan ekipo beneficio excepcional, crea un ambiente 
di trabou positivo, y ofrece oportunidadnan pa desaroyo profesional den e compania. 


E ekipo di gerencia ta actualmente buscando personanan dinamico y entusiasma pa esunnan cu ta 
interesa pa forma parti di e ekipo di Iberostar Grand Aruba. 


Desaroyo Profesional: 
Si bo ta un persona cu experiencia den e industria of un persona nobo cu pasion pa hospitalidad, 
Iberostar Grand Aruba tin un luga pa bo! E ekipo di maneho ta buscando personanan dinamico 
y entusiasma pa uni na diferente departamento den e hotel. For di servicio na huesped te 
administracion, tin hopi oportunidad di trabou. 


Pakico scoge Iberostar Grand Aruba? 
Beneficionan Excepcional: Salario competitivo, beneficionan di salud y mucho mas. Ambiente di 
trabou positivo y crecemento profesional. 


Con pa join e team? 
Bishita e Job Fair riba Januari 11 y 12, 2024 na DPL Oranjestad entre 9AM y 3 PM. Trece bo resumé pa 
aplica, entusiasmo, y un deseo pa ta parti di un marca di hospitalidad mundialmente reconoci. 

El a cansa di warda: 


Turista a joyride golfkart 
pasobra e no por a haya taxi 


D 
iamars, pa mas of menos 5’or y 25 di mainta, Central a 
manda patruya cerca di e rotonde na Sasaki, pa un turis- 
ta cu tabata core un golfkart sin luz riba caminda. 


Na altura di e rotonde, polis a mira un homber ta core e golfkart 
enberdad sin luz riba caminda. A haci seña p’e para. A resulta 
cu e turista di inicial H., a declara cu e tabata hungando den 
e casino di Marriott. Despues el a bay den lobby caminda cu 
nan a yama pa un taxi. 


H. a declara cu despues di a warda mey ora, ningun taxi no 
a aparece. E ora el a dicidi di cana. Na Marriott Surfclub el 
a mira un golfkart y a dicidi di sinta den dje, primi trot y a 
sali bay cu e vehiculo. H. a dicidi di core e golfkart te na La 
Quinta, caminda cu e ta keda cu su pareha y su yiunan. 


H. a entretene su mes pensando riba e consecuencianan di su 
acto. Siguientemente, polis a core hunto cu H. te na Marriott 
Surfclub pa debolbe e golfkart. Na Marriott Surfclub, polis a 
papia cu e supervisor di siguridad, kende a comproba cu e 
golfkart ta propiedad di Marriott. 


El a informa cu a dicidi pa no entrega keho. A tuma tur dato y 
a informa cu lo traha un informe riba e caso y lo mand’e n’e 
general manager. H. a mustra comprension riba esaki. 


C 
entral a manda patruya den Marnixstraat pa un van marca 
Toyota Hiace colo blanco. E plach’i number no tabata apa- 
rece riba e van. Aparentemente e van tabata habri y den dje 
tabati algun herment. N’e luga a comproba cu yabi di e auto 
tabata den dje ainda. 


A hiba e van ward’i polis pa sigui cu e investigacion. A revisa e 
auto un biaha mas na warda y a comproba cu tabata trata di 
dicho van, denuncia pa su doño cu a wordo horta. A pidie p’e 
presenta na warda di polis. 


Na warda, e doño a indica cu el a laga e yabinan poni n’e 
switch di e auto y cu supuestamente algun desconoci lo a bay 
cu e auto. El a bisa cu e no kier a haci denuncia, sino cu sola- 
mente e tabata kier pa debolbe su vehiculo, cual a tuma luga 
tambe na ward’i polis. 


Auto horta den Marnixstraat 


E 
dama B. a presenta na ward’i polis, caminda cu el a 
entrega keho di joyriding. Algun persona desconoci 
a bay cu su auto colo shinishi scur di marca Kia modelo 
Rio Hatchback. 


B. a declara cu e ta doño di e auto, di aña 2012. Su benta- 
nanan tabata licht getint. Dia prome di januari, pa mas 
of menos 10’or di anochi, su yiu muhe a yega cas cu su 
auto. El a para e auto dilanti su cas na Sero Preto. E vehi- 
culo tabata intacto y cera. 


Dia 2 di januari, cerca di 9’or di mainta, el a lanta fo’i 
cama, a bay den sala y a habri e cortinanan. Despues el a 
tuma nota cu e vehiculo ya no tabatey mas dilanti su cas. 
El a bay den camber di su yiu, kende tabata na cas y den 
su camber. E ora el a sospecha cu algun desconoci a bay 
cu su auto, cu por cierto tabata yena di gasolin. 


E no a duna permiso na ningun hende pa haci uzo di su 
propiedad y gasta su gasolin. A entrega e keho formal- 
mente na warda. 


Lanta fo’i soño y auto a somenta 


D 
ia prome di januari 2024, cerca di 2’or di marduga, a 
manda un patruya na altura di Calidad Supermarket 
en busca di un homber cu lo a cay den un pos. 
N’e luga, polis a wordo dirigi na un adres na Sabana 
Basora pa un homber cu tabata cerca di e supermer- 
cado ya indica. N’e luga, polis a mira un homber hinca 
den un pos para riba un stapel di bloki di construccion. 
E homber, di inicial K. a declara na polis cu el a bebe di 
mas. 


A avisa cuerpo di bombero pa acudi n’e sitio. Polis por 
a observa cu K. tabatin un herida na su nek y su cara 
tabata cubri di sanger. 
A avisa ambulance pa acudi n’e luga. A saca K. for di e 
pos p’e personal di brandweer y despues a ricibi trata- 
mento medico p’e personal paramedico di ambulance. K. 
a bay hospital cu ambulance. 


Homber a cay den pos 
riba prome dia di aña 

EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 9 februari 2024 om 
10:00 uur 's-morgens in het Auditorium van de 
Kamer van Koophandel te Aruba aan de J.E. 
Irausquin Boulevard 10, Oranjestad, Aruba, in één zitting 
bij opbod en afslag in het openbaar worden verkocht, ex 
artikel 3:268 van het Burgerlijk Wetboek van Aruba: 


een woonhuis, plaatselijk bekend als 
PALO DI BOONCHISTRAAT 3 


staande op het recht van erfpacht tot 16 augustus 2042 
op een perceel domeingrond groot 863 m2 gelegen te 
Ponton in Aruba, kadastraal bekend als Eerste Afdeling 
Sectie E nummer 850. 
Richtprijs: Afl. 500.000,-- 
Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 25 januari 2024 
kantore van NewLeaf Notary, J.E. Irausquin Boulevard 22 te 
Aruba, of via email: auction@newleafaruba.com. 
Het biedingsformulier is zowel op het kantoor van NewLeaf 
Notary alsmede op de website www.newleafaruba.com 
verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


R 
iba prome dia di aña, pasa di 2’or y 35 di mar- 
duga, Central a dirigi patruya na altura di Lo- 
cal Store, pa un accidente cu a tuma luga. 
E chauffeur envolvi den e accidente aki tabata 
core un Hyundai modelo Accent colo blanco, 
tabata core direccion oost y tambe na banda 
contrario di trafico. Pa motibo di esey el a dal 
contra un Mazda modelo BT-50 (pickup) colo 
blanco. 
Mientras cu nan tabata ricibi e documentacion 
di e vehiculonan, por a observa cu e chauffeur di 
e Hyundai tabata papia cu lenga pisa y tabatin 
wowo cora. E tabata move cu dificultad y tabata 
hole stinki di alcohol. 
N’e sitio, polis a pidi e chauffeur pa e por a supla 
den e alcmeter, loke a comproba nan sospecho. 
E tabata incapaz pa por a midi cuanto alcohol 
el a consumi. E sospechoso no por a cumpli cu 
e instruccionnan di polis. Relaciona cu esaki, a 
detene e chauffeur pa buracheria. 


A hib’e warda di polis, caminda cu a present’e 
dilanti Fiscal Auxiliar, kende a dicidi su suerte p’e 
chauffeur aki. 


Alcohol atrobe: 


Auto a core riba 
caminda contrario y 
a causa accidente 

P 
rome cu aña a cera, diferente organ- 
isacionnan ambiental y tambe companian- 
an cu tin naturalesa na pecho a bini hunto pa 
celebra e gran logro di 1000 mata planta cu e 
fundacion Ban Lanta y Planta. 


Durante e ultimo añanan Minister Arends y su 
team tabata tin e placer pa pone man na obra 
y experiencia crecemento di cada mata cu e 
fundacion a bin ta planta na e Bucuti & Tara 
GMC Nature Preserve. Sigur un logro remar- 
cabel cu ta cultiva un ecosistema floreciente. 


Esaki ta demostra cu di pasonan chikito te na 
e esfuersonan grandi, tur hende por hunga 
un rol den conservacion di Aruba su natura- 
lesa. Ta un orguyo pa mira con e comunidad 
di Aruba ta uni pa preserva e beyesa natural 
di nos isla. 


Palabra di gradicimento na e fundacion su 
team completo, specialmente Anita Mijts- 
Aerts y Jeroen Van Dasselaar como tambe tur 
boluntario y organisacion cu ta asisti pa hunto 
yuda Aruba su naturalesa recupera. 


Ministerio di Naturalesa ta habri 2024 cu 
deseonan pa mas avance di iniciativanan 
ambiental tanto riba tera como bou di awa. 


Minister Ursell Arends: 


1000 mata nativo a wordo planta 

U 
n record di mas di 10.000 perso- 
na a sigui e mensahe di aña nobo 
di ExProme Minister mr. Mike Eman riba 
rednan social. Tabata manera Aruba 
tabata en espera di un mensahe di spe- 
ranza cu nan por a brasa y Eman a pro- 
vee esaki den tur sentido, E sentimen- 
tonan profundo cu e a expresa, e sitio 
monumental, Plaza Padu, cu e a scoge, 
dunando honor na e heroenan cultural 
di Aruba a toca curason di nos pueblo. 
E artistanan hoben y e declamacionnan 
di trabaonan di Rufo Wever cu a com- 
paña Eman den persona di Eleen Ras- 
mijn, Esther Gomes a duna contexto di 
e mensahe di mr. Mike Eman di e simi- 
anan di orguyo di Aruba. Omar Kock y 
su viool a laga e tononan di Rufo Wever 
cu “Arubanita” resona den e ambiente 
di e heroenan y hoben pianista Djimar 
van der Linde tabata sumamente inspi- 
rativo cu presentacion di un clasico di 
Padu, “Abo So”. 


Conmovedor tabata e presencia di 
Vivian Lampe, yiu muhe di Padu, cu 
a compaña Mike y Doina cu e instru- 
mental di e cancion di Padu, “Na’mi 
un Chens”. Tabata manera Padu mes 
tabata presente. Serando e anochi cu 
Reina di Dande, Raquel Lampe, a duna 
e toke di e espirito positivo di Eman su 
mensahe. 


Eman a habri su mensahe mustrando 
di “ta para aki awe, memey di e estat- 
uanan di heroenan Arubiano, rondona 
pa e legado di esnan cu a inspira nos 
cu nan idealnan, letranan y tononan 
glorioso cu a uni nos Pais”. 


Eman: “Na e monumento aki nos a 
reconoce nan pa enternidad, Padu 
Lampe, Rufo Wever y Lio Booi. Figuranan 
imponente, nos tatanan fundador den 
e tapiceria expresivo. E alma cu nan a 
proclama, declama y laga resona pa 
generacionnan ta e alma di nos nacion, 
di nos Pueblo y Pais”. 


“A lo largo di creacion di nos nacion, 


nan a surgi como arkitectonan di nos 
espirito colectivo, dunando forma na 
e esencia di nos identidad. Den nan 
presencia nos ta sinti cu historia, no 
ta cuentanan di pasado, pero e lesi- 
onnan di cambio, di compronde con 
por idealisa un futuro, inspira confi- 
ansa propio pa travesa retonan pa por 
realisa un mañan nobo. Nos no por 
haci mañan miho cu awe sin e confi- 
ansa propio, sin e conviccion cu esaki 
ta posibel, sin e fundeshi cu ta cementa 
cu balornan y virtudnan firme y 
duradero: Fe, speransa y amor. Geloof, 
hoop en liefde, Faith, hope and love. 
Fe y keriencia profundo ta conecta nos 
na nos Creador, ta duna nos significa- 
cion di bida y con pa biba, speransa 
ta conecta nos na sentimentonan di 
dedicacion y responsabilidad pa nos 
tera y su futuro, stimacion y amor pa 
nos prohimo ta conecta nos na na nos 
conciudadanonan pa nos biba y traha 
hunto cu anhelonan comparti pa crea 
felicidad den nos hogarnan y nos cas 
Aruba”. 


Mr. Mike Eman hunto cu su esposa 
Doina a enfatisa cu “e luz di guia aki a 
laga nos supera, a resona cu genera- 
cionnan den reflexion riba e proposito 
di bida y un comprendemento mas 
profundo di e experiencia humano. 
Awe mas cu nunca nos ta sinti falta di 
e compas aki. E luz di guia pa e bon 
comun. Un proposito cla, un direccion 
visibel, cu sentimentonan comun”. 


Eman su mensahe acohedor a apela 
riba “virtudnan cu ta patrimonionan, 
recursonan permanente y duramente 
adkiri cu dedicacion, lucha y sacrificio 
pa henter nos Pais, pa ayera y awe, 
pero tambe mas cu nunca necesario 
pa mañan, pa calidad di e cas cu nos 
mester sigui construi hunto pa futuro”. 
Memey di e tononan di Dande Alma 
Folclorico Eman a expresa: “Ban mira e 
strea cu ta fiha nos riba e BON COMUN, 
cu Fe, Speransa y amor como nos guia 
pa sigui construi nos cas comun”. 


Aruba a brasa Eman su mensahe di fe, speransa y amor 

D 
en un buelta preocupante di e acontecimentonan, polis 
Hulandes a detene mas di 200 persona durante e cele- 
bracionnan di Bispo di Aña, revelando un anochi marca pa 
violencia y comportacion fo’i sla. Varios agente a resulta 
herida, principalmente pa incidente relaciona cu vuurwerk, 
loke a provoca un reaccion severo di parti autoridad. 
Peije de Meij, cu a supervisa autoridad policial, a expresa su 
total consternacion n’e situacion, considerando e violencia 
“completamente inaceptabel.” Durante e anochi, polis 
mester a confronta un serie di incidente grave, manera 
candela provoca, vandalismo y agresion n’e personal di e 
servicionan di emergencia. 
Riot comando a interveni den varios localidad, manera 
Alphen aan de Rijn, Bedum y Hedel, yudando e bomberonan 
maneha e problemanan. Na Huizen, Poortugaal y Amsterdam 
West a confronta grupo cu tabatin skimask (balaclava), 
subrayando cu e prenda aki tabata inapropia p’e ocasionnan 
festivo. 
A pesar di e prohibicion di vuurwerk den 16 ciudad, incluy- 
endo e zonanan urbano importante, manera Amsterdam, 
Rotterdam y Eindhoven, e restriccionnan a wordo amplia- 
mente ignora. Tragicamente un hoben di 19 aña a perde su 
bida na Haarlem den un accidente relaciona cu vuurwerk cu 
ainda ta bao investigacion. 
A registra incidente di disturbio publico na Midwolda, 


caminda cu vuurwerk peligroso a provoca un explosion y e 
pueblonan di Friesland manera Kollumerzwaag, Tzummarum 
y Marrum a sufri problema similar. Na Den Bosch, un mucha 
a sufri herida grave den candela di un balcon, aparente- 
mente provoca pa vuurwerk. 


E consecuencia a inclui un auto di polis na Den Haag, 
destrui pa candela, auto kima na Vlaardingen, Schiedam y 
Barendrecht y 110 vehiculo kima den e region di Rotterdam, 
predominantemente scooter comparti. 
E anochi tabata testigo di otro tragedia, cu un tiramento 
mortal na Capelle aan den Ijssel despues di un disturbio 
durante un fiesta. Mientrastranto, Delft a enfrenta un candela 
destructivo di un tienda situa den Griegstraat debi na vuur- 
werk fuerte, compaña pa atake riba polis. 
Den e region di Rotterdam a registra varios incidente cu 
arma blanco, cu a contribui n’e caos general. Fuera di esey, 
18 persona, entre nan dos mucha, mester a wordo atendi 
den un hospital oftalmologico di Rotterdam pa lesion sufri 
ora cu nan a bay mira vuurwerk. 
Mientras cu e nacion ta enfrenta e consecuencianan, ta 
evidente cu Bispo di Aña na Hulanda a dal un buelta scur, 
lagando autoridad y e servicionan di emergencia n’e limite 
di nan forsa. 


Fuente: DutchNews 


Caos durante Bispo di Aña na Hulanda 


Detencion policial, herido y violencia sin fin 

D 
espues di e potente temblor di magnitud 7,6 cu a sacu- 
di e peninsula di Noto, den e prefectura di Ishikawa riba 
dia di Aña Nobo, Hapon ta enfrenta un balans devastador di 
por lo menos 65 morto confirma. Mientras cu autoridad ta 
core contra holoshi pa evalua e dañonan masivo, e pais ta 
enfrenta e consecuencia di movemento di tera, edificio cu a 
cay den otro y un candela riba gran escala cu a keda declara 
den un zona turistico popular, haciendo e paisahe pintores- 
co uno scur. 


E caos a tuma luga ora cu e temblor a provoca un alerta di 
tsunami n’e costa west di e pais, loke a aumenta e urgencia 
di e operacionnan di rescate. E replicanan (aftershock), e 
camindanan yena di escombro y e infrastructuranan daña, 
a complica e esfuersonan pa haya sobreviviente, intensifi- 
cando e retonan cu e ekiponan di rescate ta enfrenta. 


Un escena aterador capta pa NHK diamars mainta ta mustra 
un edificio di shete piso na Wajima, prefectura di Ishikawa, 
cu a cay na un banda, cu huma saliendo di e ruinanan. E 
mercado mainta, normalmente un centro yena cu buya, a 
converti den un escena di caos ora cu un candela grandi a 
raspa den e zona dialuna. 


E imagennan riba red social a mustra e tambaleamento 
violento di auto, cas y brug na Ishikawa, mientras cu e habi- 
tantenan tabata busca refugio den tienda y stacion di trein. 
E casnan a cay den otro, e camindanan a destrosa y e move- 
mento di tera a causa daño grandi na varios localidad, ampli- 
ficando e magnitud di e desaster. 


E autoridadnan di Ishikawa a informa cu mas di 200 struc- 
tura di e zona central di Wajima a sucumbi n’e candelanan, 
cu aparentemente ya ta controla. Sinembargo, e situacion ta 
sigui ta critico, ya cu e gobernador Hiroshi Hase ta reconoce 
e ceramento generalisa di e camindanan debi n’e move- 
mento di tera y e destruccion. N’e waf di Suzu, varios barco a 
bolter, loke ta ilustra ainda mas e gran alcance di e temblor. 


E epicenter di e temblor, situa na mas of menos 30 kilo- 
meter oost-noordoost di Wajima, a registra un magnitud 7 
n’e escala di intensidad shindo di Hapon, loke ta ubic’e n’e 
nivel mas halto. E desaster, cu a tuma luga durante e cele- 
bracionnan di Aña Nobo, un epoca caminda cu e famianan ta 
reuni na cas y hopi tienda ta cera, a laga un marca profundo 
riba e nacion. 


Mientras cu Hapon ta lidia cu e consecuencianan, e alcance 
di e dañonan no a wordo determina y e atencion ta sigui 


enfoca riba e esfuersonan di rescate y e prestacion di apoyo 
n’e comunidadnan afecta. 


Fuente: japantimes 


Tragedia ta golpia Hapon: 


Temblor masivo ta cobra bida di cantidad di persona 

D 
en un incidente devastador n’e aeropuerto 
Tokyo-Haneda, un avion di Japan Airlines 
(JAL) cu tabata transporta un centenar di pas- 
ahero, a cende candela despues di a dal contra 
un otro avion cu tabata participa n’e labornan di 
emergencia despues di e temblor. E accidente a 
tuma luga durante e proceso di aterisahe, pro- 
vocando un candela catastrofico den e avion di 
pasahero. 
E vuelo 516 di JAL a yega for di Sapporo, ciudad 
nort di Hapon pa 5:47 di atardi ora local. Tur 
e pasaheronan y e tripulacion, incluyendo ocho 
baby, a wordo evacua cu exito for di e avion na 
candela. Sinembargo, e di dos avion envolvi, cu 
aparentemente tabata un De Havilland Canada 
DHC-8, opera pa Wardacosta di Hapon (JCG), a 
sufri consecuencia grave, ya cu cinco di e seis 
personanan cu tabata abordo a perde nan bida. 
E capitan di e avion di JCG ta den estado critico. 
Un video a capta e horibel momento caminda 
cu e avion di pasahero a hay’e envolvi den un 
enorme bola di candela riba e pista. A uza e 
tobogannan di emergencia y e pasaheronan a 
sali pura pura for di e avion mientras cu e bomb- 
eronan tabata lucha pa controla e vlamnan 
creciente. 


E avion di Wardacosta di Hapon tabata bayendo 
e aeropuerto di Haneda na un base aereo den e 
prefectura di Niigata, cu e intencion di contribui 
cu e labornan di ayudo despues di e temblor di 
magnitud 7,5 cu a sacudi e zona dialuna. 


Japan Airlines ta efectuando un investigacion pa 
determina e detaye y e causanan di e candela 
di e avion. E gravedad di e incidente a lanta 
preocupacion y e autoridadnan ta trahando pa 
acumula mas informacion. 
E vuelo, identifica como un Airbus A350-900 
segun FlightAware, tabatin aproximadamente 
400 pasahero y tripulacion abordo durante e 
suceso tragico. 
Mientras cu e situacion ta sigui desaroya, nos 
pensamento ta cu e afectadonan p’e incidente 
angustioso aki n’e aeropuerto di Tokyo-Haneda. 
Fuente: CNN 


Tragedia despues cu avion di Japan Airlines a cende candela 

A 
ña nobo marduga polis a bay altura di Citgo Palm Beach, 
pa un boksmento. N’e sitio nan a topa cu e chauffeur un 
hende muhe cu ta na stuur di un Hyundai Accent.  
E incidente a sosode altura di un stacionamento poco pabou 
di Citgo.  


Eynan e dama chauffeur a kita bay na su man robes y dal u  
pickup staciona y sigui bay direccion pariba unda e la para. 
Polisnan a lag’e supla, uzando e Alco-Sensor y manera nan 
a pensa e la suprasa e limite stipula. Eynan mes nan a bis’e 
su derechonan y a pone den boei. 


E la wordo transporta pa warda di polis. Pa locual ta e pickup 
esaki no a ricibi mucho daño material. 


Muhe burachi a dal contra un pickup staciona 


D 
iamars anochi den careda di 7’or y mey polis mester a bay 
den area pabou di scol S.P.O na Santa Cruz. Eybanda lo 
tawata tende un muhe ta grita. 


Na yegada di polis cerca di unda nan mester a bay, nan a bin 
topa cu un hende muhe ariba suela y no tawata reacciona. 
Pues e no tawata na tino. Mesora a pidi pa un ambulance. Dado 
momento tawata parce cu e muhe lo a stop di hala rosea, unda 
cu a pidi pa ambulance bin mas lihe. 


Na yegada di ambulance e Paramediconan a tuma e situacion 
over, mientras por a mira polisnan na  e sitio papiando cu un of 
mas persona di e caso. No ta conoci kico exactamente a pasa 
cu e persona aki, si ta malo e la bira of e la wordo maltrata. 


Polis a topa cu dama for di conocemento ariba suela 

B 
ispo di aña anochi, varios patruya a bay Sabana Liber 
unda lo tawata tin un problema serio entre bisiña. 


Pakico ta papia di serio, ta debi cu un di e partidonan cu lo 
tawata bou influencia por poco lo a dal yiu di su bisiña cu 
auto. Esaki mas cu claro lo a lanta un tension unda cu ora a 
bay reclama esaki a escala, unda cu un lo a drenta cas di e 
otro cu menos bon intencion. 


Pero na yegada di polis, e persona lo a drenta su cas bek. 
N’e sitio nos por a compronde cu no aparentemente no ta 
problema biaha cu e homber aki ta causa problema. 
No ta mucho duidelijk si keho lo wordo entrega contra e 


bisiña cu a causa e problema y tambe si algo por wordo 
haci, pa evita cu cos lo sigui escala. Esaki despues cu por 
poco e ta dal un mucha cu auto. 


Varios patruya mester intermedia den problema serio di bisiña 


D 
iadomingo anochi algo prome cu 8’or y mey ta drenta in- 
formacion cu un auto a baha caminda na Camacuri, y na  
stuur tin un dama. 


Na yegada di polisnan mesora nan ta constata cu e acci- 
dente ta serio, mirando e impacto. Tawata trata di un Nissan 
Versa. Ambulance a yega y despues di un rato Brandweer 
tambe, cu mester a yuda pa saca e dama na un manera 
cuidadoso for di e auto. 


Nos por a mira cu e dama tawata na tino y nan tawata 
papia cu ne. Pero, e tawata seriamente herida. Despues di 
bastante papiamento, e team di bomberonan y paramedi- 
conan a logra saca e dama y pone den ambulance.  


Polis di trafico n’e sitio, mesora a cuminsa cu nan investiga- 


Auto a dal contra mata di kwihi lagando 
dama chauffeur seriamente herida 


cion y ta mustra cu e auto tawata bayendo direccion pariba 
ora cu pa un of otro motibo a baha caminda dal contra un 
palo di kwihi. Polis di trafico a solicita pa departamento 
tecnico pa saca algun potret cu nan lo mester pa nan inves- 
tigacion y alabes debi cu ta trata di un accidente serio. 

N 
a 2010 Thrill Walkers a cuminsa 
cu e actividad aki, cu ta cay riba 
e prome  diadomingo di aña. E tempo 
ey e tabata yama United Walk & Run, 
despues di aña a cambia esaki pa Erick 
Gomez New Years Resolution Fun Walk 
& Run. 


Erick ta un persona cu merece recon- 
ocimento pa e balor cu e ta duna na 
cada  actividadnan social y deportivo 
boluntariament. 
E meta di nos actividad ta pa pone Aru- 
ba riba pia y habri e aña den movecion. 
Nos ta duna bek na comunidad y nos 
miembronan na diferente forma. 
Diadomingo awor dia 7 di januari 2024 
e actividad lo cuminsa pa 5or di atardi. 
E lo ta un ruta di 5.5 km cu lo sali y caba 
na Sport Boys na Angochi, Santa Cruz. 
Esnan cu participa tin chens pa gana 


un doorprize. Lo bay tin doorprize cu 
premio cash di 200, 300 y 500 florin 
cu lo wordo entrega e diadomingo ey 
mes. 
Pa carchi pa e actividad aki por yama 
Chichi na 593 1323 of Ruthmila na 593 
3196. 
Di awor caba un danki na tur nos par- 
ticipante-, boluntario- y sponsornan. 
Diadomingo awor un biaha mas nos 
miembro mas ‘jong’ di Thrill Walkers, 
Sr. Yon Vrolijk di 88 aña, tambe ta par- 
ticipa. 
S.V. Thrill Walkers a wordo formalisa 
oficialmente na maart di aña 2010. 
Thrill Walkers ta invita pueblo di Aruba 
pa bin move cu nos y cuminsa cu bo 
resolucion pa aña 2024 den gran 
forma. 


Nos ta desea e pueblo di Aruba en 
general un bon y feliz aña 2024 cu hopi 
salud, amor, felicidad y den movecion. 
Manera nos lema ta, Move Pa Salud. 


Un biaha mas nos ta bay tin e actividad di Thrill Walkers 


Erick Gomez New Years Resolution 
Fun Walk & Run di 5.5 km 

E 
palacio di Domino aya na Kudawe- 
cha, e mundialmente famoso Domi- 
no Square Garden, a clausura nan exitoso 
temporada 2023 c’un candeloso torneo 
“Nos cu Nos’, caminda un biaha mas e 
creme de la creme di Team 99 a presen- 
ta pa wak ken ta bay cas cu e basketnan 
“monster” cu tin como premio tur aña. 
Manera semper, entrada tabata completa- 
mente gratis y durante ful e torneo, ham 
y calacuna tabata skeiro rond totalmente 
por nada. 


Mescos cu tur biaha, e torneo ta ser parti 
den dos grupo. Uno t’e veteranonan, 
djacanan di caña bakia caba, cu lo bataya 
otro pa wak ken ta bay cu e corona. E 
otro grupo ta dje “young blood” nan, e 
“upcoming generation” cu tin cu hiba 
Team 99 rumbo pa weganan olimpico na 
Verwegistan 2040! 


Den e categoria “Veterano”, a sali triun- 
fador nada menos cu e “cientificonan” 
den domino, esta Tico Velasques y Ronny 
Tromp. Como sub-campeon a keda e cono- 
cido Dr. Tico Dirksz y e famoso “Hollandse 
Nieuwe”, Dr. Ronald. 


Den categoria “Nos Futuro” a sali triun- 
fador nada menos cu e guy cu ta bariendo 
cu tur premio, esta Jeff Ruiz, hunto cu su 
patna Mark Yarzagaray. Na di dos luga, 
por cierto despues di un wega yen di high 
tension, a keda Jeremy cu su compinchi 
Chicks. 
All in all shonnan, un exitoso clausura di 
un aña 2023. Team 99 ta desea ful comu- 
nidad di Aruba un feliz y prospero 2024! 


Tremendo clausura di aña 2023 di 
team 99 cu torneo “Nos cu Nos”! 

Y 
a pa hopi aña Horacio Oduber Hospital ta haci un anali- 
sis di tur esnan cu ta acudi na Departamento di emer- 
gencia pa ricibi atencion medico sea prome cu aña bolter of 
despues cu yama bon bini na un aña nobo. Manera nos lema 
di HOH ta bisa “nos semper t’ey” y esaki nos ta para pe paso 
no ta importa dia ni ora, si cualkier persona mester di aten- 
cion medico, HOH t’ey pa Aruba completo. 


Pues un danki ta bay na cada miembro di e team na Hospital 
cu a traha e dianan di fiesta brindando cuido medico di 
calidad. Un fin di siman unda coleganan a traha duro pa 
asina atende tur pashent cu tabata interna of a wordo interna 
y tambe pashent cu tabatin mester di atencion medico na 
Departamento di emergencia. 


E analisis di tur cu a acudi na Departamento di emergencia 
a cuminsa dia 30 di december 2023 pa 6am y a termina 
dia 2 di januari 2024 pa 6am. E cantidad total di persona 
cu a acudi pa sea ricibi atencion medico na Departamento 
di emergencia of dokter na warda tabata 327 persona. Aña 
pasa esaki tabata 361 y e aña anterior e tabata 326 pues 
por mira cu e total ta varia pa aña. 
Di e 327 persona cu acudi na Departamento di emergencia, 
despues di a pasa e parti di pre-triage, un total di 165 
persona a wordo atendi na Departamento di emergencia y 
162 a wordo referi pa pasa cerca e dokter na warda. 
Interesante pa menciona si ta cu aunke mas hende a acudi na 
Departamento di emergencia aña pasa, e cantidad cu tabata 
berdaderamente pashent di emergencia e aña a aki tabata 


mas halto, esta 165 pashent compara cu 152 pashent di e 
aña anterior. E edad di mas abou cu tabatin mester di aten- 
cion na Departamento di emergencia ta un baby di 20 dia y 
e pashent di mas grandi tabatin 97 aña. 


E aña aki a atende 3 victima di klapchi cu ta mescos cu aña 
pasa. Y aña 2021 pa 2022 tabata remarcabel cu no tabatin 
ningun victima di klapchi. 


Un total di 165 persona a ricibi atencion medico na 
Departamento di emergencia cual 50 tabatin un of otro tipo 
di herida of lesion. Di e 50 personanan aki 11 tabata invo- 
lucra den un accident di trafico, 7 persona den un incidente 
di violencia, 3 cu accident causa pa klapchi y 29 pashent 
pa motibo di por ehempel un caida, verzwik enkel, un corta 
etc. Tambe a atende 4 pashent pa motibo di intoxicacion. E 
otro 111 casonan tabata pa motibonan cu no tin di haber cu 
traumanan fisico manera por ehempel dolor na pecho, dolor 
di stoma, sacamento, un of otro infeccion, reaccion alergico 
etc.  


Di e 165 pashentnan cu a acudi na Departamento di Emergencia 
un total di 36 pashent a ser admiti na Hospital cual e pashent 
di mas jong ta di 1 aña y e pashent di mas grandi ta di 92 aña. 
Team completo di Hospital kier desea henter comunidad un 
feliz aña 2024 yena di felicidad y salud na abundancia. Nos 
deseo ta pa bo ta saludabel pero si acaso bo mester di aten- 
cion medico corda manera semper nos team di profesion- 
alnan na HOH semper t’ey!  


Analisis di 30 di december 2023 pa 2 di januari 2024 


Cambio di aña na Departamento di Emergencia di Hospital 

R 
ADEX BCMS, e sistema di maneho di 
control di frontera desaroya door di 
compania local, Gamma IT Solutions, a 
wordo selecciona door di e Gobierno di 
St. Maarten pa mehora nan medidan- 
an di siguridad di frontera. E logro aki 
ta sigui despues di e implementacion 
exitoso di RADEX BCMS na Aruba y St. 
Lucia. Cu e exportacion di e software 
aki na mas pais, Aruba tin un producto 
di calidad cu ta wordo exporta na nivel 
internacional. 


E ceremonia oficial pa firma e acuerdo, 
cu ta marca e lansamento di RADEX 
BCMS na St. Maarten, a tuma luga 
diahuebs 28 december 2023, na e 


Sala di Departures di Princess Juliana 
International 
Airport. 
Minister 
di 
Husticia, Anna E. Richardson, hunto cu 
Frank Baks di Gamma IT Solutions a 
celebra e ocasion aki. 


N’e evento aki tabata presente Jocelyn 
Levenstone, Director di Inmigracion 
y Servicionan di Control di Frontera y 
Brian Mingo, CEO di Princess Juliana 
International Airport. 


RADEX BCMS ta un solucion completo 
cu ta uza e tecnologia di mas moderno 
pa captura y busca datonan biometrico. 
Su diseño modular ta inclui un variedad 
di opcionnan pa control di frontera, 
manera: 
Integracion cu Inmigracion: E ta 
conecta facil cu tur plataforma online 
pa ED cards y carchinan di turismo. 
Proceso rapido di biaheronan: Cu un 
tempo impresionante di 10 seconde 
pa procesa cada biahero, e ta sigura 
un experiencia lihe y conveniente den 
aeropuerto. 
Compatibilidad cu listanan di buskeda 


nacional y internacional: E ta traha cu 
tur lista di buskeda nacional y interna- 
cional pa haci e maneho di frontera un 
mas sigur. 
Sosten pa turismo: E sistema ta inclui 
un modulo cu ta analisa datonan di 
bishitantenan pa yuda autoridadnan di 
turismo pa planea, promove y imple- 
menta strategianan eficiente. 
Reportenan: E sistema ta brinda un 
cantidad di opcionnan di reportenan 
detaya y completo. 


Frank Baks di Gamma IT Solutions ta 
comparti “Nos ekipo ta sumamente 
orguyoso di a ser selecciona pa e 
proyecto aki. Nos ta hopi gradicido na 
Ministerio di Husticia di St. Maarten y 
tur otro departamentonan y conseh- 
eronan cu a forma parti den e proceso 
di decision. Nos ta aprecia e confi- 
ansa poni den nos programa di RADEX 
BCMS. Nos ta sumamente contento cu 
nos ta exportando RADEX BCMS, cu ta 
un software local, pa mas paisnan den 
Caribe. Nos tin tur confiansa cu e lo 
wordo implementa den hopi mas pais.” 


RADEX BCMS ta expande y bay St. 
Maarten pa reforsa e control di frontera 

D 
irectie Infrastructuur en Planning (DIP) ta informa cu en- 
trante Diahuebs 4 di Januari 2024 formularionan di peti- 
cion pa Carnaval Kavels lo ta disponibel pa yena y entrega. 
Con pa Aplica: 
Tur persona interesa pa aplica pa un Kavel mester yena e 
formulario di peticion y entrega esaki na oficina di DIP. 
• Download y print formulario di peticion cu lo ta disponibel 
na www.dip.aw entrante 4 di januari 2024. 
• Cada formulario ta consisti di 4 peticion. Mester corta esaki 
den 4 prome cu entreg’e y yena bo informacion corecto y 
completo. 
• Pega un zegel/stampia na balor di Awg. 4 na e peticion. 
Zegel/stampia ta disponibel na Post Kantoor na balor di 4 
florin. 
• Deposita e peticion den e buzon corespondiente na e loket 
di DIP den Hal di Infra Gebouw na Sabana Blanco 68. Prome 
cu deposita e peticion den buzon, percura cu e peticion ta 
yena completo y corecto. Peticionnan incompleto of incor- 


ecto lo ser considera invalido. 


Pa mas informacion y update, bishita nos website www.dip. 
aw of sigui nos riba Facebook. Detayenan tocante e proceso 
di aplicacion di Carnaval Kavels, fecha importante, y cual- 
kier anuncio lo ta disponibel riba e plataformanan aki. 


DIP: Por cuminsa yena y entrega peticion 
di Kavels entrante 4 di Januari 2024 

D 
ia 2 di januari 2024 a celebra e cambio di aña na cua- 
ter cas di cuido. Minister Arends a comparti un dande cu 
nos adultonan mayor hunto cu e grupo Conhunto297.  


E celebracion tradicional aki a sa di alegra nan dia como 
tambe e ekipo di minister cu e grupo musical. Durante 
e festividad, adultonan mayor por a baila y disfruta di e 
dandero den bon ambiente.  


‘E ta importante pa nos corda ariba nos adultonan mayor, no 
solamente durante fechanan special, si no henter aña. Un 
poco di nos tempo por trece nan un felicidad grandi cu no ta 
costa nos nada’ Minister Arends a remarca.   


Ta gradici Amilia Care Services y e tres filial di SABA pa habri 
nan porta. Tambe un danki na Mario Croes, Ryan Maduro, 
Erik Ras, Rudy Ras, Jessica Ras, Marlon Jacobs y Daniel 
Werleman di Conhunto297 pa trece ambiente cu nan dushi 
dande.  


Ministerio di Asuntonan di Adulto Mayor ta desea tur hende 
grandi y esnan cu ta traha den nan cuido un prospero aña 
2024 yen di bendicion y salud.  


Minister Ursell Arends:   


Celebracion di Cambio di Aña cu Casnan di Cuido   

R 
iba prome dia di aña mescos tur aña, Aruba completo ta 
pendiente e prome nacemento di aña. For di momento cu 
12’or di anochi a bati, tur personal di departamento di Ma- 
ternidad tabata pendiente. 


Ta un tradicion cu Aruba ta pendiente pa sa ken ta bira e 
baby di aña y pa 2024 el a resulta un baby boy. E prome 
baby na aña 2022 y tambe na aña 2023 tabata un mucha 
homber. Durante celebracion di cambio di aña cu famia e 
awa a kibra di mama Kinberly Capellan De La Cruz y el a bay 
hospital di biaha. 


Pa 4or y 30 minuut di mainta a yama bon bini na baby di aña 
Khi-Zion Capellan Bolivar. Un momento festivo pa Aruba y e 
famia di HOH riba e prome dia di 2024 ora di por a yama bon 
bini na baby di aña y duna pabien ne mayornan. 
Cu alegria, mami Kinberly y tata Argenis a carga nan baby 
pa prome biaha. Baby Khi-Zion tin 2 ruman caba. Su ruman 
muhe Rizairah tin 4 aña y su ruman homber Aron tin 1 aña. 
Baby Khi-Zion a nace cu asistencia di ginecologo dr. de Wit 
cu un parto natural. Siguientemente pediatra dr. Korver a 
haci su chekeo y awo mami y papi tin nan baby dushi den 
nan brasa carga. Baby Khi-Zion ta pisa 3100 gram y tin un 
largura di 50 centimeter. 
Papi Aregnis Bolivar tabata presente henter ora y ta masha 
orguyoso di por a yama bon bini na su yiu riba e prome dia 
di aña 2024. Mami y papi ta super feliz cu nan baby ta sa- 
ludabel y ta gradici dr. de Wit, nurse Judelly Zavala y nurse 
Monique Baktawar y claro ful e team dinamico di maternidad 
di HOH pa a guianan durante e proceso durante y despues 
di e parto. Awo baby Khi-Zion ta sosega y pronto lo bay cas 
cu su mami y papi. 


Famia di HOH ta gradici e diferente donacion haci na e baby 
di aña 2024 esta di Compra Trading representando Pampers 
y tambe Swift Distribution cu ta carga Johnson & Johnson. 


E ultimo baby di aña 2023 tabata un baby girl cu a nace pa 8 
or y 18 minuut di anochi y despues di Khi-Zion no a nace un 
otro baby ainda, pues un dia bastante trankilo riba departa- 
mento di Maternidad. E bunita zonidonan di Baby Khi-zion lo 
zona mane un rey riba e piso. 


Un prospero 2024 na Aruba completo yen felicidad y salud 
ta deseo di famia completo di HOH cu semper t’ey! 


Bon bini Khi-Zion 
Prome baby di aña 2024 

D 
iabierna 29 di december, Minister Arends tabata 
invitado special pa celebra mas cu solamente e 
transcurso di tempo hunto cu piscadonan di Aruba. 
Hunto na Centro di Bario Noord a bin ta celebra pis- 
cadonan nan dedicacion na un ofishi cu ta basa pro- 
fundamente den tradicion y necesidad, un ofishi cu 
ta conecta e comunidad cu lama y ta sostene bida. 


“Hopi storia mi a bin ta tende di Aruba su pisca- 
donan y sigur ta di admira boso tenasidad, cu den 
cara di desafio y e marduganan cu boso ta bataya cu 
elementonan di naturalesa, pa trece “catch” di dia,” 
Minister Arends a menciona den su discurso. 


Piscadonan di Aruba ta encarna e spirito di deter- 
minacion y perseverancia cu sigur Aruba su ante- 
pasadonan por ta orguyoso di dje. E trabou di un 
piscado no solamente ta yena tayonan, pero tambe 
ta stimula e comunidad, manteniendo e tradicion y 
cultura bibo. 


Durante e celebracion a honra cinco di Aruba su balu- 
arte piscadonan pa nan tremendo contribucion na e 
industria di pesca: 
• Nel Maduro 
• Ruben Willems 
• John Laurens 
• Claudio Wolff 
• Ronnie Dania 


Mientras a despedi di aña 2023 y yama 2024 bon 
bini, ta Minister Arends su sincero deseo pa nos 
carga cu nos e lesnan siña for di lama – e abilidad pa 
adapta, pasenshi y e importancia di traha hunto pa 
un meta comun. Minister Arends ta sigui kere firme- 
mente cu maneho ta wordo traha den pueblo y cu 
pueblo. 


Palabra di danki ta bai na tur piscado pa nan cono- 
cemento y experiencia comparti durante e ultimo 
aña aki. Danki tambe na Fundacion Centro di Pesca 
Hadicurari pa a organisa tremendo fiesta unda pisca- 
donan por a bini hunto pa comparti un rato ameno 
cu otro. 
Minister Arends ta desea un aña 2024 yena cu 
cosechanan abundante, prosperidad y cu Aruba su 
piscadonan subi lama y bolbe bek sigur. 


Minister Ursell Arends a celebra Aña Nobo 
hunto cu piscadonan di Aruba 


Diahuebs, 4 Januari 2024 
AWEMainta 
COMUNIDAD 
25 


N 
a momento cu Sinead Geerman a drenta sala 
di reunion ela keda masha sorprendi di mira su 
famia, team di management y hopi otro colega di 
HOH presente. Pues, e no a sospecha net net nada 
y e nominacion pa empleado di luna tabata un gran 
sorpresa unda cu el a keda hopi agradecido na su co- 
leganan. Tur luna Horacio Oduber Hospital (HOH) ta 
reconoce un colega cu a resalta y pa e ultimo luna di 
aña 2023 esaki a keda den persona di Sinead Geer- 
man, cu ta e coordinador specialisa den prevencion 
di infeccion na HOH. 


Pa su coleganan Sinead ta un tremendo ‘teamplayer’ 
cu semper ta dispuesto pa yuda aunke cu e mes tin 
un funcion sumamente druk. Tambe e ta comunica 
bon y facilmente por discuti y intercambia ideanan 
cu ne te ora haya e miho solucion pa un situacion 
of problema. E ta cauteloso den scoge e palabranan 
corecto ora cu mester atende c’un persona y ta haci 
esaki semper na un manera profesional y hopi cla. 


Sinead ta gusta su trabou y tin hopi pasion pe. Bo 
ta mira esaki claramente ora e ta ehecuta su trabou 
diario. Ademas, e gusta tuma iniciativa pa cuminsa 
diferente proyecto nobo colaborando cu varios 
departamento den Hospital. Sinead ta conoci pa ta e 
‘cara’ durante pandemia di Covid-19 di tur protocol 
di higiena unda hasta e tabata hopi activo den duna 
informacion den media tocante entre otro e uzo di 
tapaboca y laba man. Un periodo unda cu Sinead 
tabata hopi den bista na vanguardia di pashent y 
tambe colega. Durante Covid e team y particular- 
mente Sinead a bay ‘above and beyond’ pa sigura cu 
tur cos ta cana bon. Nan a percura pa tur protocol y 
proceduranan tabata ‘in place’ pa atende debidam- 
ente cu e situacion nacional y internacional. 


Sinead ta compronde hopi lihe situacionnan cu ta 
surgi y ta cla pa yuda pensa riba un manera critico 
pa conhunto eleva y mehora procesonan di cuido. 
Por acerca Sinead facil, e ta un persona habri, ta 
scucha bon y ademas ta motiva coleganan pa tambe 
haci nan best. 
E semper t’ey y ora di ehecuta su trabou e ta bay 
‘the extra mile’ pa su departamento y organisacion 
completo. Hunta di Directiva, management y cole- 
ganan tur ta hopi agradecido pa tur e trabou cu e ta 
eherce y e persona cu Sinead ta. Pabien Sinead cu e 
bunita reconocemento! 


Un tremendo teamplayer cu talento pa lidera durante temponan instabil 


Sinead Geerman ta HOH su ultimo empleado di luna pa 2023 

D 
igno Pueblo di Aruba, apreciabel 
conciudadanonan 


Nos ta clausura un aña remarcabel, 
2023, cu nos a denomina “Aña di Union 
y Positivismo”. Ta un honor y un priv- 
ilegio pa mi dirigi algun palabra na 
boso den nomber di Gobierno di Aruba, 
como boso Prome Minister. 


Mi tin un sentimento profundo di grat- 
itud na prome luga pa e confiansa cu 
cada un di boso a pone den mi y den 
nos Gobierno pa a atende e desafionan 
cu nos pais a enfrenta y ta enfrentando 
tanto local, na cas, y tambe den Reino. 
Na comienso di aña mi a menciona 
cu aña 2023 lo ta un aña cu lo inclui 
hopi cambio y sacrificio cu hunto nos 
lo tin cu carga. Pasobra mi tabata sa 


cu ta asina so nos por carga e peso di 
compromisonan financiero cu Aruba a 
keda cu ne despues di e pandemia, y 
e debenan di prome cu pandemia. Nos 
a enfrenta obstaculonan cu a pone 
nos pasenshi y resistencia na prueba. 
Sinembargo, ta e momentonan aki ta 
demostra berdaderamente e spirito di 
union y determinacion cu ta inculca 
fuertemente den cada Arubiano. 


P’esey prome cu mi haci cualkier 
mencion di logronan financiero of 
economico di e aña aki, mi kier para 
keto na e prome logro: esey ta cu nos 
a para hunto, uni cu positivismo den 
un solo meta; e meta pa supera e difi- 
cultadnan hunto, pa mañan ta miho cu 
awe, y pa hiba nos pais padilanti. 


Y ni cuanto forsanan negativo, cu 
interes ageno, de bes en cuando a 
purba distrai of destabilisa nos pais, 
nos a supera nan tambe. 


Nos a logra pasobra e forsa cu ta guia 
nos decisionnan, ta e virtudnan di inte- 
gridad cu nos Creador a crea nos cu ne 
den nos curason y mente, pa nos mira 
cu claridad y sinceridad, pa actua cu 
curashi y fe na bienestar, no solamente 
di nos mes, y esnan cerca di nos, pero 
na bienestar di henter nos comunidad. 


LOGRONAN 
Nos a logra nos metanan di recu- 
peracion y crecemento economico. 
Institutonan internacional a considera 
e recuperacion di Aruba, impresion- 
ante, sigur si compar’e cu demas 
pais grandi y chikito. Nos por ta hopi 
orguyoso di e logro aki, pasobra nos 
a logre danki n’e trabou duro di cada 
un di e ciudadanonan cu ta biba riba 
nos pais. Como lider di nos pais, mi ta 
gradici bo pa bo aporte valioso den e 


recuperacion di nos pais. 


Pero nos meta no tabata pa mira sola- 
mente crecemento economico y recu- 
peracion, esey tabata e forma pa 
logra e meta real; y e meta real ta crea 
cuponan di empleo pa mama y tata nan 
di famia, pa crea oportunidadnan pa 
nos hobennan desaroya y bira exitoso, 
pa trece trankilidad bek den nos hoga- 
rnan. Nos a logra riba varios tereno: 


E prome paso tabata pa trece nos 
finansa publico na orden, sino nos no 
por haci nada. Nos a presenta e presu- 
puesto na tempo, cu un surplus cu ta 
cumpli cu tur norma. Cu esaki Aruba ta 
e unico pais den Reino cu pa dos aña 
consecutivo tin surplus riba e presu- 
puesto cu ta asina necesario pa baha e 
debe nacional halto. 


Nos turismo a crece y surpasa tur 
expectativa. Nos bishitantenan ta sigui 
encanta cu nos gran cordialidad, cu ta 
e grandesa di nos pueblo, manera nos 
Himno Nacional Aruba Dushi Tera ta 
bisa. 


Danki na esaki, nos economia a crece 
mas di loke a wordo premira, cu a 
brinda nos e oportunidad di haci inver- 
sionnan cu pa hopi tempo no tabata 
por, teniendo cuenta cu un balans 
entre inversion y nos medio ambi- 
ente. Inflacion, a pesar cu e ta halto, 
a cuminsa baha y ta mas abou cu den 
otro paisnan den nos region. 


Crecemento di nos economia a crea 
cuponan di empleo y nos desempleo ta 
na e punto mas abou cu e tabata den 
20 aña. E necesidad di empleo combina 
cu un maneho husto di integracion, lo 
sigui sostene e crecemento di nos pais. 
>>> 


Discurso nacional di Prome Minister di Aruba Evelyn Wever-Croes 

E retonan riba tereno di infrastructura 
a wordo atendi den 2023 pa asina e 
maneho den infrastructura tambe por 
sigui sostene crecemento di nos pais. 


Despues di hopi aña, enseñansa a 
mira inversion den un scol nobo, scol 
St Aloysius na Noord. Tambe a sigui 
mira inversion den innovacion a traves 
di e proyecto EduTec, como tambe 
restructuracion di henter nos sistema 
di educacion, cu contribucion di tur 
stakeholder. 


Esaki, combina cu oportunidadnan nobo 
den deporte, a brinda nos hobennan 
mas oportunidad pa distraccion sano, 
specialmente awor cu e renobacion di 
e bunita stadion Guillermo Prospero 
Trinidad na Dakota. 


E maneho riba tereno di husticia, 
combina cu camaranan di siguridad, 
Warda di Polis nobo, y ekipo pa Cuerpo 
Policial, a haci Aruba mas sigur. 


Tur esaki a brinda mas posibilidad pa 
pone mas atencion na e ser humano. 
Atencion a bay na nos cuido di salud, y 
con pa preveni problemanan di salud. 


Y pa bringa problemanan social den 
nos comunidad. Mas atencion a wordo 
poni specialmente di e dos gruponan 
mas vulnerabel, nos adultonan mayor 
y esnan cu problema cu salud mental. 


E foro di Adulto Mayor a trece tur hende 
hunto pa prome biaha pa traha riba un 
maneho pa mehora calidad di bida di 
nos adultonan mayor na Aruba. 
E crisisteam y fact team a wordo reen- 
forsa pa duna cuido y atencion mesora 
na esnan cu problema cu salud mental 
y nan famia. 


Pues nos a logra nos metanan di recu- 
peracion y crecemento economico den 
2023. Locual nos no a logra ainda e 
aña aki, ta pa e prosperidad aki yega 
den cada rincon di nos pais. Ainda 
tin famianan cu ta pasa den duro, cu 
mester traha dos, of hasta tres trabou, 


pa logra cubri e gastonan. Costo di 
bida a aumenta debi na e inflacion cu 
nos ta importa riba cada cos cu nos 
cumpra. Pa e motibo aki nos a aumenta 
salario minimo, y pensioen di biehes, y 
baha prima di AZV pa pensionadonan 
un biaha mas. 


METANAN PA 2024: 
STABILIDAD 
– 
PROGRESO 
– 
PROSPERIDAD 
- 
INVERSION 
– 
INNOVACION 
Esey lo sigui ta nos prioridad pa aña 
2024. Pa consolida e crecemento cu 
nos a conoce den 2023, pa duna e 
stabilidad cu nos mester den nos pais, 
den nos comercio, den nos hogarnan, 
pa asina e progreso y prosperidad por 
yega den hogar di cada ciudadano. 
Progreso y prosperidad crea a base di 
inversion y innovacion. 


Meta di nos gobernacion ta pa nos 
logra establece un isla cu un economia 
productivo y stabiel, un pais cu por 
paga su debenan y alabes inverti den 
su futuro, pa crea oportunidadnan pa 
nos futuro generacionnan. Un isla cu 
un desaroyo sostenibel y husto, cu 
por brinda un calidad di bida cu salud, 
progreso y felicidad pa un y tur, special- 
mente pa esnan mas vulnerabel. Un 
comunidad cu ta trata otro cu respet, 
cu tolerancia y cu ta inclui tur hende 
den e progreso y prosperidad. 


E prome pasonan ya ta tuma, nos a 
logra pa nos pais recupera lihe despues 
di pandemia, awor nos ta sigui pa logra 
e meta pa cada ciudadano por tin un 
bida digno riba nos dushi Aruba. 
Nos a drenta un aña nobo, y esaki ta 
un oportunidad pa nos cada un fiha e 
metanan cu nos kier logra den e aña 
2024. Mescos cu Gobierno a haci pa nos 
pais, cu nos kier stabilidad y progreso, 
nos cada un por fiha e metanan cu nos 
kier logra pa nos mes personalmente, 
pa nos famia, pa nos estudio, profesion 
of negoshi. 


Na esnan cu a perde un ser keri e aña 
aki, mi ta desea hopi forsa, y ohala cu 


recuerdonan bunita di bo ser keri por 
trece maske ta poco alegria den bo 
curason. 


Na tur e studiantenan cu a logra gradua, 
mi ta desea bo exito cu bo estudio of 
trabao. Aruba mester di cada un di 
boso, pa sigui guia nos pais. 


Na nos grandinan, nos adultonan 
mayor, cu semper mi ta corda cu un 
sentimento di gran aprecio pa e forma 
cu boso a construi nos pais, mi ta 
desea cu por pasa e dianan di fiesta 
den compania di sernan keri. Ban corda 
specialmente riba esnan cu ta hopi nan 
so, isola of hasta bandona. 


Na cada famia cu tin su retonan, mi 
kier inspira pa tolera y pordona nos 
diferencianan, cada un di nos ta auten- 
tico pero cu amor, hunto nos ta supera 
cada obstaculo of dificultad. 
Ban drenta e aña 2024, cu e mesun 
union y positivismo, speransa, y fe den 
Dios, pa nos actua cu amor y respet pa 
otro. Pa traha cu sentido di lealtad y 
cooperacion pa bo organisacion, insti- 
tucion y compania. 


Aña 2024 ta bira e aña di stabilidad 
di nos pais, pa Aruba por progresa, y 
pa asina e prosperidad y felicidad por 
yega den cada hogar na Aruba. 


Hunto nos a logra, y ta Uni nos por 
sigui logra! 


Mi ta gradici bo pa bo atencion, mi ta 
desea bo un bon cambio di aña, y cu 
aña 2024 trece pa bo y tur bo sernan 
keri hopi prosperidad y felicidad. 


Cu Dios bendiciona tur ciudadano di 
nos pais. 


Like & Follow 
nos riba Facebook 

Fortaleza pa Famia 


Sinceramente, Pastor Marcel Balootje 


D 
ios ta alerta tur hende, tin ta haci manera nan no kier 
tende, y tin no kier tende at all, pero nunca rechaso di 
hende, por cambia e boluntad perfecto di Dios. 


Den Lucas 21: 32-33 ta para skirbi: Di berdad Mi ta bisa 
boso, e generacion aki lo no pasa, prome cu tur cos tuma 
luga. Shelo y tera lo pasa, ma Mi palabranan lo no pasa. 


Den 2 Pedro 3 :7 ta para skirbi: Ma e shelonan y e tera 
actual pa medio di Su palabra ta wordo reserva pa candela, 
warda pa e dia di huicio di hendenan impio (malbado). 


Lucas capitulo 21;34 Tene cuidao pa boso curason no 
ta carga pa causa di paranda y buracheria y e preocu- 
pacionnan di bida, y e dia ey no bini diripiente riba boso 
manera un trampa. Pasobra e lo bin riba tur esnan cu ta 
biba riba superficie di henter mundo. Sea alerta tur ora 
bay, haciendo oracion pa boso, por tin forsa pa scapa di 
tur e cosnan aki, cu ta bay tuma luga, y para dilanti di e 
Yiu di hende. 


E unico manera pa nos por drenta shelo ta pa medio di 
Cristo Hesus kende ta e unico berdadero mediador entre 
Dios y hende. 
Dios den Su inmenso amor a hacie posibel pa nos bisando 
den Juan 3:16 : Pasobra Dios a stima e mundo asina tanto, 
cu E a manda su unico Yiu pa ken cu kere den dj’E no bay 
perdi ma tin bida eterna. 
Locual Dios a haci pa nos ta provee un salida pa nos di 
locual ta bay pasa cu e mundo. 


Hopi hende ta haci wega, pero un cos nos tin sigur cu e dia 
di berdad por yega un ora pa otro, y p’esey e evangelio di 
e reino di Dios mester wordo predica tur caminda (Mateo 
24:12-14), pa ningun hende por tin un excuus, pasobra 
esun cu rechasa Cristo Hesus aki na tera, lo wordo rechasa 
pa Su Tata cu ta den shelo. 


No ta nada pa spanta hende, pasobra e enemigo no kier 
pa hende spanta cu maldad, pero si hende lo spanta ora 
nan tende di e huicio di Dios, cu lo bini pa tur hende. Y e 
ta bini inespera pasobra tur cos a wordo avisa caba, y tur 
porta ta habri ainda, pa esnan cu kier arepenti, y acepta 
Cristo Hesus como nan Señor y Salbador. 


Ya nos tin parada of marcha, of manifestacion di esnan 
cu a laga e enemigo gaña nan pa bay contra Cristo y su 


palabra, contra principionan y naturalesa di Dios. Tur 
esnan cu tin wowo mester mira. 


Apoyo na maldad, inmoralidad y abominacion ta wordo 
demostra abiertamente, pasobra hende a perde temor pa 
Dios. 


Dios no ta bay cambia, locual cu E a bisa, pasobra Dios su 
palabra ta fiel y berdadero, locual Dios a bisa lo tuma luga. 


P’esey nos lo mester tene bon cuenta cu locual ta para 
skirbi den 1 Timoteo 4:1-2: Ma e Spirito ta bisa clara- 
mente cu den e ultimo temponan algun lo cay for di fe, 
door di paga atencion na spiritonan engañoso y doctri- 
nanan di demoño, pa medio di hipocresia di gañadonan, 
kende nan mes consenshi a wordo kima, como sifuera ta 
cu hero cayente esaki a wordo haci. 


Awor tur hende ta comprende dicon tin hopi hende ta sigui 
den maldad, inmoralidad y abominacion aunke cuanto nan 
tende e palabra di Dios. Nan ta rabia y tuma esnan cu ta 
bisa e Berdad na malo. 


Dios tene misericordia. 


Laga nos biba consciente, teniendo cuenta cu Dios 

“Truly, He is my rock and salvation: 
He is my fortress, I will not be shaken.” 
Psalm 62:6 


With deep sorrow in our hearts, we 
announce the passing of our dear 
Mother, Grandmother, and Great 
grandmother: 


Mrs. Olive Agatha 
Hooker-Galloway 
Sunrise: 26th November, 1939 
Sunset: 23rd December, 2023 


Left to mourn her loss are: 
Her children: 
• Mr. Carl Roosberg Sr & Mrs. Gladys 
Roosberg- Solognier 
• Mrs. Shirmel Beckford-Hooker & Mr. 
Orville Beckford 
• Mr. Keithley Hooker & Ms. Joyceline 
Angela 
• Ms. Avril Hooker 
• Mr. Donald Hooker 
• Mr. Charles Hooker & Ms. Maria 
Garcia Regalado 
• Ms. Jennifer Bernier 
• Mrs. Jeanette Grigorius-Hooker & Mr. 
Darryl Grigorius 
• Mr. Leon Hooker & Mrs. Minolva 
Hooker- Pedro 
• Mrs. Adlynn Maxwell-Hooker & Mr. 
Orlando Maxwell 


Like children: 
• Mrs. Cheryl Lorde- de Graf 
• Ms. Fabiola Terogene 
• Ms. Majorie (Tiffany) Ceballos Alvares 


Her Passed Love Ones: 
• Mr. Charles Theophilus Hooker 
(Husband) 
• Mrs. Alix Icilma Richardson-Hooker 
(Daughter) 
• Mr. Edison Browne (Brother) 
• Mr. Eric Browne Sr. (Brother) 
• Mrs. May Florence Leerdam- 
Galloway (Aunt) 
• Ms. Naomi Williams (Aunt) 
• Ms. Ruth Tota (Aunt) 
• Mr. Valentine Taylor (Uncle) 
• Mr. Manasseh Taylor (Uncle) 


Her Grandchildren: 
• Mrs. Natascha Anselm-Duzong & 
family 
• Mrs. Isalys Martijn Roosberg & family 
• Mr. Carl Roosberg Jr & family 
• Ms. Calisa Roosberg 
• Ms. Katney Leysi Carjaval & family 
• Ms. Carliana Dirksz 
• Mr. Shaïron Smith & Family 
• Mrs. Shennelynn Gordon-Smith & 
family 
• Ms. Kianne Hooker 
• Mr. Kwandus Hooker & family 
• Ms. Sharlene Martha & family 
• Mr. Jean- Philippe Devere 
• Ms. Amaylie Hooker 
• Ms. Keayoney Hooker 
• Mr. Keymani Hooker 
• Mr. Kevin Glasgow & family 
• Mr. Jeremy Carty & family 
• Ms. Jeanise Carty 
• Mr. Jonathan Carty & family 
• Ms. Viviana Hooker 
• Mr. Xandro Hooker 
• Mr. Xandré Hooker 
• Mrs. Joline Dupersoy-Hooker & family 
• Mr. Keith Hooker 
• Ms. Caylee Pietersz 
• Mr. Kaden Hooker 
• Mr. Aric Richardson & family 
• Mr. Aldric Richardson & family 
• Mr. Eric Richardson Jr 
• Ms. Angelina Awolesi 
• Ms. Azaliah Awolesi 
• Ms. Jeniree Mc bene Courtar 
• Mr. Dylan Grigorius 
• Mr. Kevin Grigorius 
• Mr. Dyron Grigorius 
• Ms. Liandra Hooker & family 
• Ms. Liagnée Hooker 
• Mrs. Lianne van den IJssel-Hooker 
& Family 
• Ms. Faina Koeks & family 
• Ms. Adiënn Thomas 
• Ms. Amariënn Thomas 


Her Great Grandchildren: 
Too numerous to mention 


Her Siblings: 
• Mr. Winston and Mrs. Irene Galloway 
& family 
• Mr. Donald and Jill Galloway & family 
• Mr. Mark Galloway & family 
• Ms. Cynthia Browne 


Her Nieces & Nephews: 
• Mr. Halomoan Winston Galloway Jr & 
family 
• Mrs. Amber Galloway Ford & family 
• Mrs. Dawn Galloway Davidson & 
family 
• Mr. Paul Galloway & family 
• Mr. Stephen Galloway 
• Ms. Natasha Browne 
• Mr. Eric Browne Jr 


Her Brother-in-law & Sister-in-laws: 
• Mrs. Irene Galloway 
• Mrs. Jill Galloway 
• Mrs. Sonya Galloway 
• Mr. Godfrey & Mrs. Milly Hooker 
• Mrs. Agnes Wauben-Hooker 
• Ms. Grace Hooker 
• Ms. Anastasia Hooker 


Her Special Cousins: 
• Ms. Annet Leerdam & family 
• Mrs. Lynette Anson- Leerdam & family 
• Mr. Kennet Leerdam & family 
• Mr. Garnet Leerdam & family 
• Mrs. Ruth Pandt- Leerdam & family 


Her Special Friends: 
• Mrs. Elsa Duggins 
• Mrs. Veronica Gittens 
• Ms. Mina Hodge 
• Ms. Esther Simmons 
• Ms. Rose Wright 
• Ms. Manuela & Mr. John 
• Ms. Vivian Busby 
• Personnel of the Police School 
Also members of the San Nicolas 
Seventh-day Adventist Church and the 
Seventh-day 
Adventist community in Aruba, 
neighbors and friends. 


Mrs. Olive Agatha Hooker-Galloway 
was related to: 
Galloway, Hooker, Norris, Taylor, 
Browne, Roosberg, Beckford, Grigorius, 
Maxwell, Bernier, Duzong, Smith, 
Richardson, Browne, Elms, Tota, 
Williams, Glover, Leerdam, 
Martijn, Martha, Van den IJssel, 
Devere, Pedro, Thomas, Carty, Gordon, 
Dupersoy, Awolesi, Mc Bene Courtar, 
Glasgow, Koeks, Pandt, Anson, Forde, 
Davidson, Anselm, Carvajal, Dirksz. 


The funeral service will take place on 
Thursday, 4th of January, 2024. 
From 1:15pm to 4:30pm, at the San 
Nicolas Seventh-day Adventist Church, 
at Dr. Schaepmanstraat 3. Followed 
by the burial at the government 
cemetery, in Zeewijk. 


The wake will be on Wednesday, 3rd 
January, 2024, from 7:00pm to 9:00pm. 
At the Pray funeral home in San 
Nicolaas. 


After the funeral we will not be 
receiving any condolences at home. 
We apologize if we forgot to mention 
anyone. 

Lagrima y flor por seca, 
su recuerdonan y tur loke 
El a haci pa nos lo keda graba pa semper 
den nos mente y curason. 
“Cerca Dios mi alma ta na paz 
Di djE mi salbacion ta bini” 
Salmo 62: 1 


Cu inmenso tristesa na nos curason, nos ta 
participa fayecimento di: 


Señora Francisca 
Gregoria Koolman 


Miho conoci como: Fanchi 
* 15 di februari 1954 
† 29 di december 2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Francisca 
Sanchez-Farro 
*01-04-1939 - †27-12-2023 


Na nomber di su: 
Casa: 
Jaime Sanchez 


Yiunan: 
Ernesto Erasmus 
Ursula y Patrick Figaroa-Abbath 
Claudia y Sandro Boekhoudt-Abbath 
Astrid y Sherren Ortela-Abbath 
Edison Sanchez 


Nieto(a)nan: 
Jessica Abbath y Igmar Luidens, Judaiska Bautisma 
y Martin Reiziger, Jerswin Bautisma y Daniela Garcia, 
Sean Boekhoudt y Genesis Vizhco, Denzell Boekhoudt 
y Maria Panneflek, Athena Boekhoudt, Sherriene 
Ortela, Shaw, Shanti, Samara, Savion Sanchez 


Bisanieto(a)nan: 
Zia Luidens, Jaycen y Justin Reiziger, Judiella y Jershué 
Bautisma, Nova Koppelaar 


Rumannan: 
†Marianita y Ovito Gomes-Farro 
Catrien y †Hyacinto Franken-Farro 
Rosalinda y †Sonny Austin-Farro 
Higinio y Felomena Farro-Ras 
Ramon Farro 
Juan y Theresita Farro-Kelly 
Casilda y Shon rey Statia-Farro 
Alberto y Maida Farro-Daflaar 
Sobrino(a)nan: 
Iris y Bruno Croes-Gomez y famia, Edwin y Magda 
Gomes-Merida y famia, Elvira y Anibal Janga-Franken 
y famia, Ruby Franken, Mirella y Nelson Pernia- 
Franken, Martin y Jesenia Farro-Arends, Mireille Farro 
y yiunan, Marlon Farro, Magalie y Cherrel Winklaar- 
Farro, Joselito Farro y Shayenne Davelaar, Eric Farro, 
Stanley y Desiree Statia-Constancia y famia, Monique 
y Jeffrey Geferts-Statia y yiu, Sendy y Michella Farro- 
Maduro y yiunan, Lumaiska y Jamil Werleman-Farro y 
yiu, Derrick Farro y Ysatis Kelly y yiunan 


Tata di su yiunan: 
Pedrito Erasmus 
Lorenzo Abbath 


Amiganan di cas: 
Eva Sneek 
Flora 


Ayudante pa hopi aña: Soraya 


Demas famia: Farro, Tromp, Figaroa, Frank, Kelly, 
Wolff, Boekhoudt, Erasmus, Ortela, Sanchez, Abbath, 
Luidens, Reiziger, Bautisma, Garcia, Vizhco, Panneflek, 
Jansen, Gomes, Franken, Austin, Ras, Kelly, Statia, 
Daflaar, Croes, Janga, Pernia, Arends, Winklaar, 
Davelaar, Constancia, Geferts, maduro, Werleman, 
Sneek 


Oportunidad pa condolencia: Aurora Funeral Home di 
7:00 pa 9:00 di anochi, diahuebs 4 di januari 2024 


Ta invita pa e acto di entiero lo tuma lugar diabierna 
5 di januari 2024 na misa Santa Anna di 2:00 pa 4:00 di 
atardi, despues lo sali pa Santana catolico na Noord. 


Nos disculpa si den nos tristeza nos por a lubida un of 
otro famia. 


Despues di entiero nos no por ricibi bishita di 
condolencia na cas. 


Nos ta anuncia fayecimento di 


Frans Maas van Drie 


Aruba 8 september 1940 - Aruba 2 januari 
2024 


Onderwijsman in hart en nieren. 
Educacion pa un y tur tabata su meta. 


Na nomber di su: 
Sra. Anneke van Drie-Rooimans 


Yiunan y nietonan: 
Maas y Regine 
Frans y Silke 
Thomas 


Aric y Lisa 
Marleen 
Jesper 


Mescos cu yiu: 
Judella y Peter 
Soraya 
Anna 
David 


Ayudantenan: 
Maritza 
Norelis 
Maria 


Ta invita pa e acto di condolencia: 
Diasabra 6 di Januari di 09:00 or pa 10:15 am 
na Royal Funeral Home. 
Acto di cremacion lo tuma lugar den seno 
familiar. 


Enbes di flor of krans un donacion pa Hospice 
Atardi lo ta altamente aprecia. 


“Mi yudansa a bin di Señor Dios 
cu a traha Shelo y Tera”. 


Cu dolor na nos curason pero conforme cu 
boluntad di Dios, nos ta anuncia fayecimiento di 


Sra. Vda. Invencion de 
la Cruz Tromp-Kock 
mihor conoci como Enfie y Oma. 
* 3 mei 1932 – † 29 december 2023 


Na nomber di su: 
Esposo: 
† Marciano Tromp 
Yiunan stima: 
Roland y Mona Tromp-Kelly 
Mirla Tromp 


Nietonan y nieta stima: 
Rodney Tromp 
Melissa Tromp y Gino Lacle 
Jahir Tromp y Maria Zambrano 
Mayornan: 
† Placido y † Barbara Kock- v/d Linde 
Rumannan: 
† Maria (Mai) Kock y famia 
Sra. Vda. Rina Werleman-Kock y † Rosimbo 
(Chimbo) Werleman y famia 
† Sra. Rinolfa (Nolfa) Alzamora-Kock y † Pepe 
Alzamora y famia 
† Placido (Doe) Kock y Sra. Vda. Canisia 
Kock-Ruiz y famia 
† Isidro (Chito) Kock y Sra. Vda. Gloria Kock- 
Salazar y famia 
Sra. Vda. Elda Tromp-Kock y † Silo Tromp y 
famia 
Sr. Ronnie y Rulfia Kock-Werleman y famia 
Swa y Cuña: 
Maria Maxima Angela-Tromp y famia 
Raymundo Wouter y famia 


Bisinja: 
Sra. Vda. Mirna (Mimi) Maduro – Robert & 
famia 


Ta invita tur sobrino– y sobrinanan, primo- y 
primanan, ihanan, comer y compernan, 
amigo- y amiganan di cas, amistadnan di 
Club Kibrahacha y Curason di Savaneta, ex- 
coleganan di Aruba Trading y Eva Boutique, 
y demas conocirnan na Aruba, Hulanda, y 
Venezuela. 
Demas famia: 
Tromp, Kock, v/d Linde, Kelly, Banfield, Paula, 
Wouter, Ridderstap, Granadillo, Franken, 
Angela, Maduro, Wever, Werleman, Salazar, 
Hoevertsz, y Navas. 


Acto di despedida lo tuma lugar diabierna, 
5 januari 2024 di 1.00 – 3.30 pm na Aurora 
Funeral Aruba, Cumana 76. 


Nos ta lamenta cu despues di entierro nos no 
por ricibi bishita di condolencia na cas. 
Nos discupla si den nos tristesa nos por a 
lubida un of otro persona. 


Diahuebs, 4 Januari 2024 
AWEMainta 
OBITUARIO 
31 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Elia Dubero 
*05-08-1930 - †02-01-2024 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Nos ta anuncia fayecimento di: 


Frida Chirino-Lourens 
“Mama Frida” 
*27-11-1938 †02-01-2024 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta anuncia 
fayecimento cristianamente di: 


Reginaldo 
Leopoldo Rosaria 
Mihor conoci como:” Chayo of Rosario” 
*23-07-1946 †01-01-2024 


Na nomber di su: 
Casa: Angela Zapata 


Tur su rumannan, famia, subrino(a)nan, primo(a) 
nan, swa y cuñanan: Rosaria, Cruz Zapata, Lacle, 
Dake, Erasmus, Vizcaino, Diaz, Toppenberg, Lesire, 
Thiel, Nuñez, Fajardo, Dash, Larez, Cranston, 
Bermudez, Rosel, Pietersz, Geerman, Albertus. 


Acto di despedida lo tuma lugar: Dialuna 8 di 
Januari 2024 na Aurora Funeral Home di 9.00 am 
– 11.00 am. Cremashon lo tuma lugar den seno 
familiar. 


Lamentablemente despues di despedida nos no 
por tuma bishita di condolencia mas na cas y 
tambe nos disculpa si den nos tristeza nos por a 
lubida di un of mas famia. 


“Mi tin Dios pa wardador pues mi’n tin falta di 
nada. Den cunucu di yerba berde e ta ponemi 
sosega. E ta hibami na awa tranquil, pa mi bolbe 
haña forza.” - Salmo 23 


Cu dolor inmenso na nos curazon pero conforme 
cu boluntad di Dios nos ta anuncia fayecimento di 
nos querido: 


Randerick Ramsey de Cuba 
*20-03-1993 †29-12-2023 


Acto di entiero lo wordo anuncia despues. 


Nos ta anuncia fayecimento di: 


Paula Sharine 
Samuels-Zijlstra 
*02-07-1960 – †01-01-2024 


Na nomber di su: 
Esposo: 
Joost Samuels 


Rumannan: 
Angelique Zijlstra 
Johan Sjiem Fat 
Paul Sjiem Fat 
Kenny Sjiem Fat 


Sobrino(a)nan: 
Vito Carlo y famia 
Guido Carlo y famia 


Omonan: 
Paricio Centeno 
Luis Centeno 


Swa y cuñanan: 
Frans en Ine Claassens-Samuels 


Primo y primanan: 
Zijlstra, Sjiem Fat, Centeno 


Amigo y amiganan: 
Annemieke Dijkhout, Sabrina in ’t Veld, Carina 
Troost 


Manera famia: 
Jacqueline Croes-Oduber, Tico, Samantha y 
Amanda y Elizabeth Sinisterra. 


Colleganan di trabao: Lorena, Donna y Beonnie 


Ta tuma despedida den seno familiar y amigonan 
serca diasabra 6 di Januari 2024 di 9 pa 11 am na 
aurora funeral home. 


Despensa nos si den nos tristeza nos por a lubida 
un of otro persona 


D 
ialuna, dia prome di januari, pasa 
di 5’or y 25 di mainta, polis tabata 
realisa un patruya na pia n’e hot zone 
situa cerca di e hotelnan grandi. 
Na altura di e localidad yama Kalibra, 
por a mira cu e bishitantenan di e club 
nocturno tabata birando hopi agita y 
tabata mobilisa y tabata cla pa bringa. 
Esaki a sosode n’e parti dilanti di e trap- 
inan banda pazuid di e club. 


Polis por a mira cinco hoben ta agredi 
un otro homber. E grupo tabata agredi 
e victima cu scop y mokete na su cabes. 
E polisnan a mobilisa inmediatamente 
pa para e grupo aki. Durante esaki, e 
homber, kende despues a resulta di ta 
C., a wordo deteni pa agresion. 


Polis a mira claramente cu e tabata un 
di e hombernan cu a scop cabes di e 
victima. 


E homber agredi a wordo atendi rib’e 
trapi y tabata fo’i tino. Despues di a check 
su pulso y su batimento di curason, 
polis a nota cu su pecho tabata move. 


Central a informa cu ambulance no por 
a yega e luga door cu nan no tabata 
disponibel. A hiba e sospechoso warda 
di Shaba unda cu el a aparece dilanti 
Fiscal Auxiliar p’asina duna cuenta di su 
actonan. 


Mientrastanto polis mes a hiba e victima 
hospital den patruya. E victima tabata 
inconsciente y tabatin marca di sapato 
na su cara y n’e parti patras di su cabes 
e tabatin algun marca cora. 


Na hospital, personal di SEH a tuma 
encargo di e victima, p’asina e ricibi 
tratamento medico avansa. 


Fiesta di Aña 
Nobo a caba na 
mokete y scop 


